Η δική μας Παναγία! – Μαλεβιζιώτης\nΆρθρο του Παναγιώτη Ασημακόπουλου Θεολόγου καθηγητή\nin Απόψεις, Ελλάδα, Θρησκεία\nΜόλις που γέννησες και δεν πρόλαβες να χαρείς. Φεύγεις αλαφιασμένη για την Αίγυπτο. Η εξουσία άγρυπνη με σκοπό να σκοτώσει το Παιδί. Άγρυπνη κι εσύ για να το σώσεις.\nΜικρομάνα, πρόσφυγας. Από μικρή απέναντι στον Άρχοντα του κόσμου.Τον βλέπεις να ξεψυχάει. Σπαράζεσαι. Τι φρικτό για μια Μάνα να κηδεύει το Παιδί! Και δεν είναι μόνο αυτό. Είσαι Μάνα ενός κακούργου, ενός αποτυχημένου, ενός ατιμασμένου. Κακούργα, αποτυχημένη, ατιμασμένη κι εσύ. Ανελέητη και οδυνηρή η ρομφαία που σε διαπέρασε.\nΌποιος διδάσκει μισογυνισμό με θρησκευτικό ένδυμα, ας ρίξει μια καλύτερη ματιά στην εικόνα της Κοίμησης. Σε μία λεπτομέρεια. Συνήθως αθέατη στους βιαστικούς, στους σίγουρους. Στο κέντρο της εικόνας και μπροστά στο νεκρό σώμα της Μάνας, ο Χριστός κρατάει αγκαλιά ένα βρέφος.\nΑυτή γέννησε τη Ζωή και η Ζωή γεννάει τον Άνθρωπο. Αυτή Τον πήρε αγκαλιά κι Αυτός της δίνει το Φως. Ο Θεός και η Γυναίκα. Πέρα από τη φυσική τάξη, πέρα από τις κοινωνικές προδιαγραφές, πέρα από τις ανθρώπινες βεβαιότητες.\nTags: ΠΑΝΑΓΙΑΠαναγιώτης Ασημακόπουλος\nΟι καθηγητές του Γαζίου «Μας πάνε θέατρο»\nΕπίκαιρο άρθρο του Παναγιώτη Ασημακόπουλου «Κάψτε τα κηρύγματα!»


«Δεν ήταν ο Μπαμογκό» - Onsports.gr\nΘωμάς Τσιμπούλης\t17 Ιουνίου 2011, 12:41\n«Δεν ήταν ο Μπαμογκό»\nΟι δηλώσεις που φιλοξένησε το «France Football» δεν ήταν τελικά του Χαμπίμπ Μπαμογκό, όπως αναφέρουν οι Γάλλοι.\nΝέο όνομα προστέθηκε στη μεταγραφική λίστα του Μανόλο Χιμένεθ, καθώς με δηλώσεις του στο «France Football» ο Χαμπίμπ Μπαμογκό τόνισε πως βρίσκεται σε επικοινωνία με την ΑΕΚ. Όμως, όπως αποδείχτηκε οι Γάλλοι υπέπεσαν σε μεγάλο λάθος καθώς με νέο δημοσίευμά τους παραδέχτηκαν πως αυτός με τον οποίο επικοινώνησαν για τις δηλώσεις δεν ήταν ο Μπαμογκό.\n«Το πρωί της Πέμπτης ζητήσαμε από τον Χαμπίμπ Μπαμογκό συνέντευξη. Μετά από κάποιες αποτυχημένες προσπάθειες κάποιος επικοινώνησε μαζί μας εμφανιζόμενος ως ο κύριος Μπαμογκό. Στη συνέχεια κάναμε μια τηλεφωνική συνέντευξη κατά την οποία συζητήσαμε για το μέλλον του» αναφέρει αρχικά το δημοσίευμα.\nΣτη συνέχεια επισημαίνεται: «Όμως το άτομο που μας έδωσε τη συνέντευξη δεν ήταν ο Χαμπίμπ Μπαμογκό. Ο παίκτης επικοινώνησε μαζί μας την Πέμπτη (16/06) το βράδυ. Τα όσα ειπώθηκαν σε αυτή τη συνέντευξη δεν ήταν λόγια του Χαμπίμπ Μπαμογκό. Θέλουμε να ζητήσουμε συγνώμη από τον Χαμπίμπ Μπαμογκό, από όσους αναφέρονταν σε αυτή τη συνέντευξη και από τους αναγνώστες μας».


ΜΠΑΛΑΚΙ ANTISTRESS LIVE UP SOFT - ΑΞΕΣΟΥΑΡ-ΜΙΚΡΟΟΡΓΑΝΑ | Plus4u\nΜΠΑΛΑΚΙ ANTISTRESS LIVE UP SOFT\nΜπαλάκι άσκησης δακτύλων, για την ενδυνάμωση των χεριών. Ιδανικό για χαλάρωση και μείωση του στρες! Μπορεί να χρησιμοποιηθεί και για ασκήσεις αποκατάστασης μετά από τραυματισμό χεριού. Για συμπίεση ή ρίψη στον τοίχο. Μειώνει εγγυημένα την αρτηριακή πίεση. Ιδανικό και για άσκηση της παλάμης.\nΑπό το Σεπτέβρη του 2004, που ιδρύθηκε η εταιρεία LIVEUP, η καινοτομία, η ποιότητα και η απόδοση των αθλούμενων ατόμων αποτελούν τα κριτήρια με τα οποία σχεδιάζονται τα προϊόντα της. Περισσότερα από 2000 όργανα και αξεσουάρ σε όλες τις κατηγορίες γυμναστικής, δίνουν λύσεις σε κάθε γυναίκα, άνδρα ή παιδί που επιθυμεί να προπονηθεί ερασιτεχνικά ή σε υψηλό επίπεδο.\nΜπαλάκι από σιλικόνη σε αυγοειδές σχήμα\nΔείτε περισσότερα στην κατηγορία ΑΞΕΣΟΥΑΡ-ΜΙΚΡΟΟΡΓΑΝΑ και στην υποκατηγορία ΛΟΙΠΑ ΑΞΕΣΟΥΑΡ\nΜΠΑΛΑΚΙ ANTISTRESS LIVE UP SOFT 118000627 LIVEUP LIVEUP ΜΠΑΛΑΚΙ ANTISTRESS LIVE UP SOFT\n5.5 9 0


Ανακοίνωσε Παναγιωτάρα ο Γιάννης Λυμπέρης - Ηλεία Live!\nΑνακοίνωσε Παναγιωτάρα ο Γιάννης Λυμπέρης\nΈναν ακόμα υποψήφιο δημοτικό σύμβουλο ανακοίνωσε ο υποψήφιος δήμαρχος Ήλιδας Γιάννης Λυμπέρης.\nΠρόκειται για τον υπάλληλο της ΔΕΗ Αμαλιάδας Πάνο Παναγιωτάρα, Δημοτικός Σύμβουλος 2006-2017 και τέως αντιπρ. Δημ. Συμβουλίου\nΟ ίδιος μετά την ανακοίνωση της υποψηφιότητάς του ανέφερε τα εξής:\nΣυμπολίτισσες και Συμπολίτες του Δήμου Ήλιδας,\nθέλω σήμερα να εκφράσω την πρόθεση και τη φιλοδοξία μου να συμβάλω ως υπεύθυνος και ενεργός πολίτης στην εκπλήρωση ενός οράματος για το δήμο μας, που δυστυχώς διαψεύσθηκε με τις επιλογές της προηγούμενης χαμένης τετραετίας.\nΧωρίς φανατισμούς και ιδιοτέλεια αποδέχομαι με χαρά την πρόσκληση του Γιάννη Λυμπέρη και κατεβαίνω μαζί του στον αγώνα για ένα καλύτερο αύριο στο Δήμο Ήλιδας.\nΔεσμεύομαι να αγωνιστώ για την αναβάθμιση των τεχνικών και διοικητικών Υπηρεσιών που τόσο έχει ανάγκη ο τόπος, προς όφελος των πολιτών. Για την ανάδειξη και την ενίσχυση των ποιοτικών χαρακτηριστικών και συγκριτικών πλεονεκτημάτων του ιστορικού μας Δήμου.\nσ’ ευχαριστώ για την εμπιστοσύνη που μου δείχνεις, συμπεριλαμβάνοντάς με στο νέο σου ψηφοδέλτιο στις επικείμενες δημοτικές εκλογές.\nΑυτή η εμπιστοσύνη σου θα είναι για μένα συνοδοιπόρος στο δύσκολο έργο που θα κληθούμε να αναλάβουμε. Με μεγάλη χαρά και συγκίνηση αποδέχομαι την πρότασή σου και ειλικρινά πιστεύω πως με τη βοήθεια όλων θα αριστεύσουμε».\nΓιάννης Λυμπέρης, Υποψήφιος Δήμαρχος Ήλιδας\nΓ. Λυμπέρης: Ανακοίνωσε την Αλεξία Κοτσαύτη - Παπαζαφειροπούλου\nΒαγγέλης Χριστοφόρου και Γιάννης Λυμπέρης συνεχίζουν μαζί!


«Λευκή νύχτα» το Σάββατο στην Αθήνα - Newpost.gr\nτου Newsroom Δημοσίευση 27 Δεκεμβρίου 2013, 10:35 «Λευκή νύχτα» το Σάββατο στην Αθήνα\n«Λευκή νύχτα» διοργανώνεται αύριο Σάββατο 28 στην Αθήνα, με ανοιχτά καταστήματα ως τις 11 το βράδυ και παραστάσεις, στο πλαίσιο των εορταστικών εκδηλώσεων του δήμου Αθηναίων.\nΒάσει απόφασης, της 19/12/2013, του Περιφερειακού Συμβουλίου της Περιφέρειας Αττικής, παρατείνεται το ωράριο λειτουργίας των εμπορικών καταστημάτων του δήμου Αθηναίων, τη συγκεκριμένη ημέρα, έως τις 23:00.\nΌπως αναφέρει σε ανακοίνωσή του ο Εμπορικός Σύλλογος Αθηνών, τα εμπορικά καταστήματα που θα κάνουν χρήση της απόφασης θα πρέπει να υποβάλουν ηλεκτρονικά, μέσω του συστήματος «ΕΡΓΑΝΗ», τις διαφοροποιημένες καταστάσεις προσωπικού.\nΜε στόχο την αναζωογόνηση της πρωτεύουσας και την αύξηση της επισκεψιμότητας, ο Εμπορικός Σύλλογος Αθηνών καλεί τους εμπόρους να συμμετέχουν στην εκδήλωση και παροτρύνει τους καταναλωτές να επωφεληθούν της επέκτασης του ωραρίου και να διενεργήσουν, χωρίς την πίεση του χρόνου, τις εορταστικές τους αγορές.\nΩστόσο αντιδράσεις στην παράταση του ωραρίου έχουν εκφράσει συνδικαλιστικοί φορείς των εργαζομένων στο λιανεμπόριο.\nΟ δήμος Αθηναίων ενισχύοντας τη διοργάνωση, συμμετέχει με μουσικές εκδηλώσεις στην Πλατεία Συντάγματος από τις 5 το απόγευμα.\nΕιδικότερα έχουν προγραμματιστεί:\nΣτις 17:00, συναυλία με τους τενόρους Duo Fina.\nΣτις 20:00 Εορταστική Συναυλία της Συμφωνικής Ορχήστρας δήμου Αθηναίων, με τους τενόρους Γιώργο Ζωγράφο, Ντίνο Καλύβα, Μανώλη Λορέντζο. Διεύθυνση: Ελευθέριος Καλκάνης.\nΑπό τις 20:00 μέχρι τις 22:00, παιχνίδι με ξυλοπόδαρους από την ομάδα Circus Dayz.\nΕπίσης, επεκτείνουν το ωράριό τους μέχρι τις 23:00 το Μουσείο Λαϊκής Τέχνης και Παράδοσης «Αγγελική Χατζημιχάλη» του δήμου Αθηναίων (Αγγελικής Χατζημιχάλη 6-Πλάκα), το Νομισματικό Μουσείο (Πανεπιστημίου 10-12) και το Μουσείο Ελληνικών Λαϊκών Οργάνων (Διογένους 1-3, Πλάκα).


Πώς να ακούτε μουσική με ασφάλεια ενώ κάνετε ποδήλατο – EXOcycle\nΑρχική σελίδα / Blog / Πώς να ακούτε μουσική με ασφάλεια ενώ κάνετε ποδήλατο\n17 Μάι 2021 By admin\nΥπάρχει μια συνήθεια για όσους κάνουν ποδήλατό που πολλοί μπορεί να θεωρήσουν επικίνδυνη, ή ακόμα και ανόητη. Σίγουρα πρέπει να φοράτε κράνος για τη δική σας ασφάλεια αλλά σας αρέσει να ακούτε την αγαπημένη σας μουσική ενώ οδηγείτε.\nΚανένας από τους συναθλητές μου δεν χρησιμοποιούν ακουστικά όταν κάνουν ποδήλατο, ενώ βλέπω αρκετούς αρχάριους που περισσότερο λόγω μόδας φοράνε τα ακουστικά τους.\nΣίγουρα η μουσική μας ανεβάζει, και κάνει κάθε βόλτα απίστευτα πιο ευχάριστη. Αλλά πιστεύω ακράδαντα ότι δεν υπάρχει καλύτερος τρόπος για να εξερευνήσετε τα συναισθήματά σας και να αφιερώσετε λίγο χρόνο στον εαυτό σας από ότι το ποδήλατο.\nΌλοι γνωρίζουν ότι οι ποδηλάτες πρέπει να μπορούν να ακούνε το περιβάλλον τους για να οδηγούν με ασφάλεια. Εάν φοράτε και τα δύο ακουστικά, δεν μπορείτε να ακούσετε τα αυτοκίνητα γύρω σας, τους ήχους του δρόμου ή ακόμα και άλλους ποδηλάτες να φωνάζουν για να σας προειδοποιήσουν.\nΚαι τα δύο ακουστικά είναι σίγουρα μια κακή ιδέα. Υπάρχουν όμως σίγουρα επιλογές που συνδυάζουν την ασφάλεια με τη μουσική.\nΑκούγοντας μουσική ενώ κάνουμε ποδήλατο\nΑκόμα κι αν οδηγείτε σε έναν άδειο δρόμο, μην ακούτε ποτέ μουσική με τρόπο που να σας εμποδίζει να ακούτε τι γίνεται γύρω σας.\nΕίτε ταξιδεύετε, προπονείστε ή πηγαίνετε για μια μικρή βόλτα, ακολουθούν μερικοί τρόποι με τους οποίους μπορείτε να ακούτε μουσική χωρίς να διακυβεύεται η ασφάλειά σας.\nΦορέστε μόνο το ένα ακουστικό\nΦορέστε το δεξί ακουστικό έτσι ώστε το ανοιχτό αυτί σας να είναι αυτό που βλέπει στο δρόμο.\nΈτσι θα μπορείτε να ακούσετε αυτοκίνητα να πλησιάζουν πίσω σας και να ακούτε άλλους ποδηλάτες όταν σας προειδοποιούν ότι περνούν από αριστερά. Δεν είναι πραγματικά διαφορετικό από το να ακούτε μουσική στο αυτοκίνητο.\nΚρατήστε την ένταση αρκετά χαμηλή\nΌπως είπα, η ασφάλεια στο ποδήλατό σας έχει να κάνει με το να γνωρίζετε το περιβάλλον σας. Είναι απολύτως δυνατό να διατηρήσετε την ένταση της μουσικής σας αρκετά χαμηλή ώστε να μπορείτε να ακούτε τα πάντα γύρω σας, αλλά πρέπει να αξιολογήσετε την ένταση όσο το δυνατόν καλύτερα.\nΔεν θα ξέρετε πόσο δυνατά είναι το πολύ δυνατά μέχρι να βγείτε στο δρόμο. Εάν πρέπει να ρυθμίσετε την ένταση ενώ οδηγείτε, κάντε στην άκρη του δρόμου πριν σταματήσετε. Ποτέ μην κάνετε ρυθμίσεις ενώ οδηγείτε. Μερικές φορές βλέπω ποδηλάτες να στέλνουν γραπτά μηνύματα ενώ κάνουν ποδήλατο στην πόλη και αναρωτιέμαι αν συνειδητοποιούν το κίνδυνο.\nΚρατήστε τη μουσική κοντά στο κεφάλι σας\nΑυτό ακούγεται περίεργο στην αρχή, αλλά είναι ένας πολύ καλός τρόπος να ακούτε μουσική ενώ οδηγείτε άνετα χωρίς να καλύπτετε τα αυτιά σας. Εάν έχετε κανονικά ακουστικά που καλύπτουν τα αυτιά σας, δυναμώστε τη μουσική σας σε όλη την ένταση και στερεώστε τα στο λαιμό σας.\nΕπίσης υπάρχουν ηχεία τα οποία τοποθετούνται εξωτερικά πάνω στο κράνος – σε οποιουδήποτε κράνος – και μεταδίδουν τη μουσική μέσω δονήσεων, επιτρέποντας στον χρήστη να ακούει επίσης και όλους τους περιφερειακούς ήχους στο περιβάλλον.\nΕπιπλέον τελευταία κυκλοφορούν και αρκετά ακουστικά που τοποθετούνται γύρω από το αυτί σας και μεταδίδουν τον ήχο μέσω της αγωγιμότητας των οστών στέλνοντας τους ήχους απευθείας στο εσωτερικό αυτί. Τα ακουστικά αγωγιμότητας των οστών δεν καλύπτουν τα αυτιά, επομένως ένα άτομο μπορεί να ακούει μουσική ή να επικοινωνεί στο τηλέφωνο και ταυτόχρονα να αντιδρά με τους ήχους γύρω του.\nΤοποθετήστε φορητά ηχεία\nΜπορείτε να αγοράσετε μικρά ηχεία με μπαταρία και να τα τοποθετήσετε στο τιμόνι σας. Είναι διαθέσιμα σε πολλά σχήματα και μεγέθη, και συνήθως δεν κοστίσουν αρκετά.\nΤα φορητά ηχεία είναι ιδανικά για ποδηλάτες που κάνουν βόλτες με τους φίλους τους ή στις εκδρομές. Ωστόσο η ένταση να είναι ικανοποιητική, αλλά τόσοχαμηλή ώστε να μην ενοχλούνται οι άλλοι ποδηλάτες.\nΣυνδέστε ένα ηχείο στη σχάρα σας\nΑυτή η επιλογή είναι περισσότερο για άτομα που κάνουν εκδρομές με τους φίλους τους. Εάν όλοι σας θέλετε να ακούσετε την ίδια μουσική ενώ κάνετε ποδήλατο όλοι μαζί σαν μια ομάδα, ένας από εσάς θα πρέπει να τοποθετήσετε ένα ηχείο στη σχάρα ή στην παγουροθήκη του ποδηλατού τους.\nΕπειδή τα εξωτερικά ηχεία παίζουν μουσική πολύ δυνατά, αυτή η επιλογή δεν είναι καλή για μέσα στην πόλη. Ωστόσο, η ακρόαση της ίδιας μουσικής με άτομα με τα οποία κάνετε ποδήλατο παρέα σίγουρα είναι διασκεδαστική.\nΑνακεφαλαιώνοντας, αυτές είναι βασικές επιλογές αν θέλετε να ακούσετε τις αγαπημένες σας μελωδίες στο δρόμο:\nΧρησιμοποιήστε μόνο ένα ακουστικό\nΔιατηρήστε την ένταση χαμηλή\nΑναπαραγωγή μουσικής από μια συσκευή κοντά στο κεφάλι σας\nΧρησιμοποιήστε ακουστικά που τοποθετούνται γύρω από το αυτί σας και μεταδίδουν τον ήχο μέσω της αγωγιμότητας των οστών\nΤοποθετήστε ηχεία στο τιμόνι σας\nΑνεξάρτητα από την επιλογή που επιλέγετε, το πιο σημαντικό είναι να είστε σε ετοιμότητα και να μην αφήσετε τη μουσική να σας αποσπάσει την προσοχή σας όταν κάνετε ποδήλατο. Ακριβώς όπως όταν βρίσκεστε στο αυτοκίνητό σας, πρέπει να είστε πάντα σε επαγρύπνηση.- –


Πρώτη καταχώρηση: Τετάρτη, 30 Σεπτεμβρίου 2020, 15:39\nΜε συνεργασία της Εφορείας Αρχαιοτήτων Αργολίδας και του Πανεπιστημίου Αθηνών συνεχίσθηκε τον Αύγουστο η αποκάλυψη του αρχαϊκού κτηρίου, που εντοπίσθηκε το 2019 στην περιοχή της Θόλου του Ασκληπιείου της Επιδαύρου. Οι ανασκαφές πραγματοποιούνται με επικεφαλής τον ομότιμο καθηγητή Κλασικής Αρχαιολογίας, Βασίλη Λαμπρινουδάκη. Την ανασκαφή στην περιοχή της Θόλου του Ασκληπιείου επισκέφτηκε πρόσφατα η υπουργός Πολιτισμού και Αθλητισμού, Λίνα Μενδώνη, «η οποία ενημερώθηκε από τον καθηγητή της, Βασίλη Λαμπρινουδάκη για τα νέα σημαντικά ευρήματα, που αποδεικνύουν ότι η Θόλος υπήρξε η χθόνια κατοικία του θεού, από την αρχή της παρουσίας του στην Επίδαυρο», όπως αναφέρει σχετική ανακοίνωση του ΥΠΠΟΑ, η οποία και πληροφορεί για τα ευρήματα:\n«Το κτήριο το οποίο χρονολογείται βάσει των ευρημάτων στο τέλος του 7ου ή τις αρχές του 6ου π.Χ. αι. είχε μια πρωτόγνωρη, ως τώρα μορφή, στην αρχαία ελληνική αρχιτεκτονική. Κάτω από το ισόγειο υπήρχε βαθύ υπόγειο λαξευμένο στο βράχο. Τα τοιχώματα του βράχου ήταν επενδεδυμένα με λίθινους τοίχους επιχρισμένους με βαθυκόκκινο κονίαμα. Το δάπεδο του υπογείου, ένα ισχυρότατο ψηφιδωτό από μικρά άσπρα βότσαλα, είναι το μεγαλύτερο και καλύτερα σωζόμενο ανάμεσα στα σπάνια δείγματα της εποχής του. Το ισόγειο που υψωνόταν με πλίνθινους τοίχους πάνω από το υπόγειο, περιβαλλόταν από ξύλινη περίσταση πάνω σε λίθινες βάσεις. Με την εφετινή ανασκαφή αποκαλύφθηκε το πλήρες πλάτος του κτηρίου και ένα μεγάλο ακόμα μέρος του μήκους του. Το πλάτος στο εσωτερικό του υπογείου είναι 3,6 μ. και στο ισόγειο μαζί με την περίσταση φθάνει τα 8,2 μ. Το κτήριο έχει αποκαλυφθεί τώρα σε μήκος 10,2 μ., συνεχίζεται όμως προς τα δυτικά και εν μέρει (στη βόρεια πλευρά του) κάτω από τη Θόλο. Η συνέχεια της ανασκαφής αναμένεται να αποκαλύψει στη νότια πλευρά του το πλήρες μήκος του ή τουλάχιστον να προσθέσει και άλλα στοιχεία για τη μορφή και τη λειτουργία του σημαντικού αυτού αρχαϊκού κτηρίου. Ήδη τετράγωνη εσοχή που εντοπίσθηκε στο ψηφιδωτό δάπεδο ερμηνεύεται ως το ίχνος εγκατάστασης της σκάλας με την οποία κατέβαινε κανείς από το ισόγειο στο υπόγειο».\nΌπως δήλωσε ο κ. Λαμπρινουδάκης, «ο Ασκληπιός φαίνεται ότι έφθασε στην Επίδαυρο πολύ νωρίτερα από ό,τι μέχρι σήμερα πιστεύαμε, και μάλιστα με την διπλή υπόσταση του ήρωα-θεού, της χθόνιας και ουράνιας θεότητας, ρίχνοντας βαθιές ρίζες στον τόπο ο οποίος εξελίχθηκε γρήγορα στο μεγαλύτερο θεραπευτήριο του αρχαίου κόσμου. Την κλασική εποχή το περίτεχνο οικοδόμημα της Θόλου αποτελούσε την κατοικία της χθόνιας υπόστασης του θεού, στο υπόγειο της οποίας τον συναντούσαν οι προσφορές των θνητών. Με την εγκοίμηση, μέσα από τον ύπνο, αδελφό του θανάτου, γιάτρευε ο θεός τους ικέτες του με τη χθόνια δύναμή του, δηλαδή με την αναγεννητική δύναμη της γης. Το εγκοιμητήριο κατασκευάσθηκε χαρακτηριστικά δίπλα στη Θόλο. Αποδεικνύεται τώρα ότι υπήρξε από την αρχή της παρουσίας του θεού στην Επίδαυρο αυτή η χθόνια κατοικία του. Η πολύ πρώιμη χρονολογία, η ανεπτυγμένη για την εποχή τεχνική της κατασκευής, η θέση ουσιαστικά στον ίδιο ακριβώς τόπο που ανεγέρθηκε αργότερα η Θόλος, και το μνημειακό υπόγειο, το οποίο προφανώς είχε ανάλογη σημασία και λειτουργία με τους υπόγειους κυκλικούς διαδρόμους της Θόλου που το διαδέχθηκε, δείχνουν την εξαιρετική σημασία του κτηρίου για τη λατρεία του Ασκληπιού και την ιστορία της».\nΣημειώνεται, σύμφωνα με την ίδια ανακοίνωση, ότι το ιερό στην ακμή του είχε να επιδείξει τον επιφανή ναό για τη λατρεία της ουράνιας υπόστασης του Ασκληπιού και άλλα σημαντικά οικοδομήματα συνδεδεμένα με τη λατρεία του, όπως το μεγάλο εστιατόριο για τα τελετουργικά δείπνα, το στάδιο και το θέατρο -όπου εκτός από τη χρήση τους κατά τις εορτές γυμνάζονταν και ψυχαγωγούνταν οι ασθενείς- και τα λουτρά, επίσης για ιαματική χρήση. Όμως ο πυρήνας της λατρείας και της ιαματικής δύναμης του θεού ήταν η χθόνια υπόστασή του, η οποία εξ αρχής αποτυπώθηκε αρχιτεκτονικά στην Επίδαυρο με το κτήριο που τώρα ανασκάπτεται.\nΤελευταία ενημέρωση: Τετάρτη, 30 Σεπτεμβρίου 2020, 15:39


Sussex Hotel Blackpool | Huno Ξενοδοχείο\nSussex Hotel Blackpool - Huno.gr\nΞενοδοχεία > Ηνωμένο Βασίλειο > Blackpool > Bispham > Sussex Hotel Blackpool\n14-16 Pleasant St 4.5/5 "Προάστιο" (8 Κριτικές)\nΣύγκριση τιμών για τη διαμονή σας στο Sussex Hotel Blackpool\nΚατατάσσεται 44th από 237 ξενοδοχεία της Blackpool Booking.com\nSussex Hotel στο Bispham\nΤο 3άνετο Sussex Hotelείναι ένα ακίνητο 3αστέρων κοντά στο Bispham στη Blackpool, Ηνωμένο Βασίλειο. Οι πρόσφατες κριτικές χρηστών βαθμολόγησαν το ακίνητο με 9 στα 10 το οποίο θεωρείται 'Προάστιο' για διαμονή σε ολόκληρη την Ηνωμένο Βασίλειο. Το ακίνητο είναι ένα από τα 237ξενοδοχεία στην Blackpool και βρίσκεται στο νούμερο 44th συνολικά με βάση τις κριτικές των πελατών. Αυτό το ιδανικό ακίνητο χαίρει άνετο εγκαταστάσεων όπως μπαρ/σαλόνι και χώρο στάθμευσης. Για άνεση,ίντερνετ υψηλών ταχυτήτων καιασανσέρ είναι διαθέσιμα στους καλεσμένους. Οι πελάτες έχουν επίσης τη δυνατότητα να χρησιμοποιήσουν την ψυγείο, το δωμάτια για μη καπνιστές και το θυρίδα ασφαλείας-χρηματοκιβώτιο, όλα από τα οποία είναι διαθέσιμα κατά τη διάρκεια της παραμονής σας.\nΚάντε κράτηση online και συγκρίνετε τιμές έκπτωσης από GBP50 ωςGBP80. Υπάρχουν 20 περιποιητικό για να διαλέξετε, για τα οποία μπορείτε να κάνετε κράτηση online.\nΤέλεια τοποθετημένο κοντά σε κορυφαίιους πόλους έλξης, το Sussex Hotel iείναι κοντά σε σημεία ενδιαφέροντος συμπεριλαμβανομένων των g Winter Gardens, Blackpool και Bloomfield Road.Τα Marton Peel Tower και Highbury Stadium είναι επίσης μέρη που πρέπει οπωσδήποτε να επισκεφτείτε εκεί κοντά. Ιδανικά τοποθετημένο ως το 44th ξενοδοχείο στην Blackpool.\nΌταν βρεθείτε στην Blackpool, βγείτε έξω και εξερευνήστε τοπικές περιοχές όπως το Bispham και το Norbreck, και τα δύο είναι σε μικρή απόσταση από αυτό το ξενοδοχείο. Το Great Marton, το South Shore και το Cleveleys είναι επίσης υπέροχα μέρη που αξίζουν να πάτε ενόσω βρίσκεστε σε διακοπές.\nTο ακίνητο είναι διαθέσιμο σε 3 συνεργαζόμενες ιστοσελίδες συμπεριλαμβανομένωνEasytobook, Booking.com and Hotels.com. Αναζητήστε τιμές Sussex Hotel από αυτές τις ιστοσελίδες online καταχωρώντας την έρευνά σας στην από πάνω φόρμα ή συγκρίνετε όλες τις δυνατότητες διαμονής στην Blackpool στα αριστερά.\nΕπιλογές τοπικής διαμονής που περιλαμβάνουν το 3αστέρων Holmsdale Hotelείναι κοντά στο Sussex Hotel. Επίσης εντός της περιοχής βρίσκονται το Cavendish Hotel και το Grampian House. Για άλλες επιλογές δοκιμάστε το De-Lovely λίγο πιο πέρα.\nΔωρεάν ανεξάρτητος οδηγός για τις φτηνότερες τιμές στο Sussex Hotel Blackpool.


Δήμος Δυτικής Λέσβου | Πρώτο δημοτικό συμβούλιο και Δημαιρεσίες - Kalloninews.gr\nΔήμος Δυτικής Λέσβου | Πρώτο δημοτικό συμβούλιο και Δημαιρεσίες\nΣτην αίθουσα συνεδριάσεων του Μουσείου της Ελιάς στην Αγία Παρασκευή, πραγματοποιήθηκε χθες το πρωί η ιστορική πρώτη συνεδρίαση του δημοτικού συμβουλίου του νεοσύστατου Δήμου Δυτικής Λέσβου.\nΥπό την προεδρεία του πρώτου σε σταυρούς δημοτικού συμβούλου Ιορδάνη Ιορδάνου, έγιναν οι εκλογές ανάδειξης του προεδρείου του δημοτικού συμβουλίου, με τον Στρατή Γελαγώτη να αναδεικνύεται (με 24 ψήφους) Πρόεδρος του σώματος.\nΑντιπρόεδρος, από την πρόταση της μείζονος αντιπολίτευσης, εξελέγη ο Γεώργιος Καραθανάσης και Γραμματέας, εκ μέρους της παράταξης του Στρατή Ζαφείρη, ο Στέφεν Στράιχ.\nΣτην πρώτη συνεδρίαση του δημοτικού συμβουλίου, ορίσθηκαν/εκλέχτηκαν και τα μέλη της Οικονομικής και της Ποιότητας Ζωής.\nΠρόεδρος της 9μελούς Οικονομικής Επιτροπής ορίσθηκε από τον Δήμαρχο ο αντιδήμαρχος Οικονομικών Γιώργος Αλάνης και μέλη οι Στρατής Ζαφείρης και Ιορδάνης Ιορδάνου. Εκ μέρους της πλειοψηφίας εκλέχτηκαν τακτικά μέλη οι Ζαχαρούλα Ιωακείμ και Αφροδίτη Βατή, με πρώτα αναπληρωματικά μέλη τους Κωνσταντίνο Πάππο και Ασανούλα Γιαννή.\nΕκ μέρους της μείζονος μειοψηφίας τακτικά μέλη εξελέγησαν ο Νικόλαος Χήρας και ο Στρατής Αλεξίου, με αναπληρωματικά τους Χρυσόστομο Χατζηκυριαζή και Γεώργιο Καραθανάση.\nΑπό την παράταξη του Γιάννη Συκά εκλέχτηκε ο Γεώργιος Σαλταμάρας με αναπληρωματικό τον Χαράλαμπο Μαργαρίτη και από την παράταξη του Στρατή Ζαφείρη, ο Στέφανος Αποστόλου με αναπληρωματικό τον Στέφεν Στράιχ.\nΑντίστοιχα, Πρόεδρος της 9μελούς Επιτροπής Ποιότητας Ζωής, ορίσθηκε από τον Δήμαρχο η αντιδήμαρχος Ποιότητας Ζωής Ασανούλα Γιαννή και μέλη οι Στρατής Ζαφείρης και Μιχάλης Ρούσσης. Εκ μέρους της πλειοψηφίας εκλέχτηκαν τακτικά μέλη οι Νίκος Περιβολάρης και Ανδρέας Αξής.\nΑπό την παράταξη της μείζονος μειοψηφίας τακτικά μέλη εξελέγησαν οι Κοτζαμάνης Ελευθέριος και Μόλβαλη Ελένη με αναπληρωματικά τους Χρυσόστομο Χατζηκυριαζή και Λουκά Κόβρα.\nΑπό την παράταξη του Γιάννη Συκά τακτικό μέλος εξελέγη ο ίδιος με αναπληρωματικό του τον Σταύρο Βαξεβάνη και από την παράταξη του Στρατή Ζαφείρη, η Πίτσα Ελένη με αναπληρωματική την Τσάκου Μαριάνθη.\nΤ. Βέρρος: «Καλούμαστε να χαράξουμε το δρόμο…»\nΟ Δήμαρχος Δυτικής Λέσβου Ταξιάρχης Βέρρος αφού συνεχάρη όλους τους εκλεγμένους του νέου δημοτικού συμβουλίου και ευχήθηκε μία γόνιμη και δημιουργική θητεία, τόνισε στον χαιρετισμό του τη σημασία του να μπουν στέρεες βάσεις για να θεμελιωθεί ένας λειτουργικός δήμος «και να τρέξει στο δρόμο της ανάπτυξης».\n«Δεν έχει νόημα να πω τις δυσκολίες που αντιμετωπίζουμε και θα αντιμετωπίσουμε στο μέλλον. Τη διάσπαση εμείς τη ζητήσαμε, εμείς έχουμε την ευθύνη να την υλοποιήσουμε. Εμείς πρέπει να αποδείξουμε ότι είμαστε άξιοι να διαχειριστούμε την τύχη του τόπου μας. Εμείς πρέπει να τιμήσουμε την επιλογή των πολιτών και να τους απογοητεύσουμε. Επομένως δουλειά και θετικές σκέψεις».\nΟ Δήμαρχος Δυτικής Λέσβου, κλείνοντας τον χαιρετισμό του έδωσε το στίγμα του για την επόμενη ημέρα: «Εμείς σε αντίθεση με όλους τους άλλους συναδέλφους μας στην επικράτεια, δεν καλούμαστε απλά να βελτιώσουμε το δρόμο. Καλούμαστε να τον χαράξουμε. Καλούμαστε να βρούμε την Ιθάκη μας. Δυστυχώς όμως όχι όπως το λέει ο ποιητής αλλά γρήγορα και με ασφάλεια…».


Περιήγηση στην πανέμορφη Ναύπακτο - Life Events\n3 Φεβρουαρίου 2018 4 Φεβρουαρίου 2018 Φωτεινή Κατσάλη\nΗ Ναύπακτος είναι μια παραθαλάσσια πόλη της Αιτωλοκαρνανίας στον Κορινθιακό κόλπο. Είναι χτισμένη στο Αντίρριο και στις εκβολές του Μόρνου. Αποτελεί μια απο τις αρχαιότερες ελληνικές πόλεις που γνώρισε περιόδους μεγάλης ακμής και συνδέθηκε με σημαντικά ιστορικά γεγονότα. Αυτό επιβεβαιώνεται απο την άρτια οχύρωσή της, η οποία ξεκινά απο το λιμάνι, συνεχίζεται με τρία αλλεπάλληλα τείχη και καταλήγει στο κάστρο.\nΕίναι πόλη με μεγάλη ιστορία και λέγεται πως πήρε το όνομά της απο τις λέξεις ναυς και πήγνυμι, που σημαίνει κατασκευάζω πλοίο. Για πρώτη φορά εμφανίζεται το 1104 π.Χ. με τους Δωριείς, οι οποίοι στην κάθοδό τους, χρησιμοποίησαν τη Ναύπακτο για να κατασκευάσουν υποτυπώδη πλοιάρια, (σχεδίες για την ακρίβεια), οπότε και το Ναύπακτος έμεινε κληρονομιά.\nΜεγάλης ιστορικής σημασίας αποτελεί η περιβόητη Ναυμαχία της Ναυπάκτου. Η ναυμαχία αυτή υπήρξε σημαντικό ιστορικό γεγονός, γιατί σε αυτήν αναχαιτίστηκε η απειλητική για την Ευρώπη τουρκική ναυτική δύναμη. Με την ονομασία αυτή είναι γνωστή η μεγάλη ναυτική σύγκρουση που διεξήχθη ανάμεσα στον οθωμανικό στόλο και στις ναυτικές δυνάμεις της Sacra Lega, μιας Ιερής Συμμαχίας που συγκροτήθηκε απο τους Ισπανούς. Τον Πάπα, τη Βενετία, και μερικά Ιταλικά κρατίδια, στις 7 Οκτωμβρίου 1571. Οι ξένοι ιστορικοί χρησιμοποιούν την ονομασία Ναυμαχία του Λεπάντο (Nava Battle of Lepanto), απο την μεσαιωνική ονομασία της πόλης.\nΣτα νεότερα χρόνια οι κάτοικοι της περιοχής πήρα μέρος στην Επανάσταση. Στης 18 Απριλίου 1829, απελευθερώθηκε οριστικά απο τους Τούρκους, όταν ο Ανδρέας Μιαούλης απέκλεισε το λιμάνι της πόλης και ανάγκασε τους Τούρκους να παραδώσουν το Φρούριο. Αργότερα μετά την Μικρασιάτικη Καταστροφή, εγκαταστάθηκαν στην Ναύπακτο 286 πρόσφυγες.\nΕαν την επισκεφτείτε, αξίζει να δείτε το κάστρο που δεσπόζει στο λόφο με το πευκόδασος, πίσω απο την πόλη. Φυσικά το πανέμορφο, ενετικό λιμάνι, τα παραδοσιακά σπίτια στο κέντρο της πόλης με τα πλακόστρωτα καλντερίμια της. Το παλιό αρχοντικό της οικογένειας Μπότσαρη που πλέον έχει μετατραπεί σε ιδιωτικό μουσείο.\nΕπίσης τις δυο παραλίες της πόλης Ψανή και Γρίμποβο, καθώς και τις κοντινές παραλίες της Φωκίδας.\nΕίμαι μια πολύ όμορφη πόλη και νομίζω το βλέμμα παγιδεύετε σε όμορφες εικόνες μια πόλης τόσο σημαντικής που επέζησε 30 αιώνες μέσα απο μια πολυτάραχη ιστορία, η οποία αποτυπώνεται έτσι κι αλλιώς στα διάσπαρτα μνημεία της! Πιστεύω, ότι μπορεί να ευχαριστήσει και τον πιο απαιτητικό επισκέπτη, με τη φυσική ομορφιά της και την ξεχωριστή της ενέργεια!


Radio Amateur SV7BVM: Καλοκαιράκι και ασχολήθηκα λίγο και με το Direct QSLing έτοιμες για αποστολή 52 επαφές!!!\nΚαλοκαιράκι και ασχολήθηκα λίγο και με το Direct QSLing έτοιμες για αποστολή 52 επαφές!!!\nΈχω ξαναγράψει ότι «το τελευταίο κομμάτι ενός QSO είναι η αποστολή της κάρτας QSL», αυτό είναι ένα ρητό το οποίο το έμαθα από την πρώτη μέρα που πήρα την ραδιοερασιτεχνική μου άδεια το 1994. Στο χόμπι μας, η μοναδική αδιαμφισβήτητη απόδειξη κοινής μάλιστα αποδοχής είναι η γραπτή επιβεβαίωση ότι έγινε επικοινωνία μεταξύ των σταθμών. Και αυτή δεν είναι άλλη από την κάρτα QSL.\nΕίναι πραγματικά για μένα «ζήτημα τιμής» να απαντώ σε όλες της κάρτες με QSO αλλά και SWL, που μου έρχονται μέσω του bureau της ΕΕΡ ή και απ ευθείας με το ταχυδρομείο. Σήμερα λοιπόν που με έπιασε για τα καλό το καλοκαίρι και αφού κυνήγησα για αρκετή ώρα το D64K και δεν μπόρεσα να το κάνω και μιας και είχα και λίγο παραπανίσιο ελεύθερο χρόνο αφού έχω δώσει άδεια στο προσωπικό της εφημερίδας, είπα να κάτσω να τακτοποιήσω λίγο τις QSL κάρτες που μου ήρθαν direct τους τελευταίους μήνες. Οι περισσότερες ήταν από Ιαπωνία, Αμερική, Χιλή, Βραζιλία, Κεντρική Αμερική, Αυστραλία και φυσικά και από την Ευρώπη συμπεριλαμβανομένου 3-4 από την Ελλάδα. Ήταν κάρτες τόσο για το SV7BVM όσο και για το άλλο callsign που χρησιμοποίησα μέσα στο 2012 το J47X!!!\nΕπανέρχομαι στο ότι η QSL κάρτα είναι ότι ποιο σημαντικό υπάρχει σήμερα για να μας επιβεβαιώσει την επαφή με τον ανταποκριτή μας. Το LotW, το e-QSL και τα άλλα ηλεκτρονικά μέσα «επιβεβαίωσης» είναι ψύχρα και άοσμα πλην όμως εξυπηρετικά, αφού με τον LotW Πήρα προχθές το 2 ο μου DXCC!!! Η κάρτα πάντως έχει άλλη μαγεία αφού κάποιους operator τους θυμήθηκα κιόλας, βλέποντας την QSL κάρτα τους.\nΗ προτροπή μου προς όλους τους ραδιοερασιτέχνες, «στέλνετε» QSL κάρτες, και απαντάτε ΠΑΝΤΑ ακόμη και στις direct, ακόμη και όταν δεν συνοδεύονται από δολάρια ή απαντητικά κουπόνια. Προσωπικά κάνω το εξής που είναι και πολύ εξυπηρετικό, για όσους δεν μου στέλνουν IRC ή dollars ετοιμάζω τον φάκελο με την QSL και τις στέλνω λίγες- λίγες όταν έχω 5-10 ευρώ περίσσια και βρεθώ κοντά σε ταχυδρομείο. Για να σας στείλει ο ανταποκριτής σας απ ευθείας την κάρτα του, πάει να πει ότι χρειάζεται την δική σας για να συμπληρώσει την ραδιοχώρα μας στις επαφές του ή για να λάβει κάποιο award!!! (Απαντήστε του… σας περιμένει!!!).\nΑναρτήθηκε από stiv στις 8:54 π.μ.\nΞάνθη Γιορτές Παλιάς Πόλης 2012 ευκαιρία για το J4...\nΚαλοκαιράκι και ασχολήθηκα λίγο και με το Direct Q...\nΕχθές ήρθε και το 2ο μου DXCC (phone)!!!\nΗ ΤΗΛ.Ε.ΘΡΑ. με θέα το Θρακικό Πέλαγος συμμετείχε ...


Κορυφαία 9 καθαριστικά προσώπου - Προϊόντα Ομορφιάς\n9 πιο πρόσφατα και όμορφα σχέδια κουρτίνας με εικόνες\nΚορυφαίες 9 Κομψές Metal Chokers για γυναίκες σε τάση\nΤα καθαριστικά προσώπου έχουν τεράστιο ρόλο στην καθημερινή μας ζωή. Τα χρησιμοποιούμε όταν ξυπνάμε το πρωί και το βράδυ όταν επιστρέφουμε στο σπίτι μετά από μια κουραστική μέρα. Αφαιρούν το υπερβολικό λάδι που συσσωρεύεται όλη την ημέρα και άλλα εξωτερικά υλικά ρύπων. Μερικοί από εμάς θεωρούν κάθε καθαριστικό το καλύτερο για το δέρμα μας.\nΔυστυχώς, δεν είναι. Μερικά από αυτά τα προϊόντα περιέχουν στοιχεία που ενδέχεται να μην είναι κατάλληλα για όλους τους τύπους δέρματος. Ως εκ τούτου, πρέπει να επιλέξουμε το καθαριστικό προσώπου με ιδιαίτερη προσοχή. Εδώ είναι μια λίστα με μερικά από τα καλύτερα καθαριστικά προσώπου που μπορείτε να χρησιμοποιήσετε προς το παρόν.\nΤα καλύτερα καθαριστικά προσώπου που διατίθενται στην Ινδία:\n1. Booements Sensitive Skin Cleanser:\nΕίναι το καλύτερο καθαριστικό προσώπου που διατίθεται αυτή τη στιγμή που θα καθαρίσει το δέρμα απαλά και θα αφαιρέσει με επιτυχία όλες τις μορφές εξωτερικής ρύπανσης. Το διάλυμα διεισδύει βαθιά μέσα στο δέρμα για να αφαιρέσει αποτελεσματικά όλα τα συντρίμμια και να κάνει το δέρμα λείο. Μετά την πρώτη χρήση, θα δείτε ορατά αποτελέσματα.\n2. Τέλεια Posh BFF Καθημερινή απολέπιση προσώπου:\nΤο προϊόν είναι δημοφιλές μεταξύ των γυναικών ως βασιλιάς των απολεπιστών. Βοηθά στην αποβολή των νεκρών κυττάρων του δέρματος και κάνει το δέρμα να λάμπει φυσικά. Έρχεται με μια ελαφριά φόρμουλα που το καθιστά προϊόν καθημερινής χρήσης. Σε αντίθεση με τους περισσότερους απολεπιστές, το BFF Daily Exfoliating Face Wash μπορεί να χρησιμοποιηθεί καθημερινά χωρίς να καταστρέφει τα ανώτερα στρώματα του δέρματος. Εν ολίγοις, αυτό το προϊόν δεν θα κάνει το δέρμα στεγνό, ανεξάρτητα από το πόσες φορές το χρησιμοποιείτε ανά εβδομάδα.\nΓυναίκες με ευαίσθητα άτομα θα βρουν αυτό το προϊόν συμβατό για τον εαυτό τους. Αυτό το αφριστικό καθαριστικό προσώπου είναι κατάλληλο για όλους τους τύπους δέρματος και έχει αποδειχθεί ότι είναι ευεργετικό στην αφαίρεση του μακιγιάζ.\n4. Τζελ Peter Thomas Roth Anti-Aging:\nΕάν έχετε συνδυασμό δέρματος, αυτό θα είναι το ιδανικό καθαριστικό προσώπου για εσάς. Το προϊόν θα ξεπλύνει με επιτυχία τα σημάδια ηλικίας. Μπορείτε να απαλλαγείτε από το λιπαρό δέρμα σας χρησιμοποιώντας αυτό το καθαριστικό προσώπου.\n5. Τέλεια Posh Gender Bender Chunk Cleansing Bar:\nΣε προσιτή τιμή, μπορείτε να αγοράσετε αυτό το υπέροχο μπαρ καθαρισμού, το οποίο είναι επίσης ένα από τα πιο δημοφιλή προϊόντα ομορφιάς αυτή τη στιγμή. Η μπάρα φαίνεται απλή, αλλά λειτουργεί εξαιρετικά με την αποτελεσματική εξάλειψη των ρύπων από το δέρμα. Αυτή η σοκολάτα είναι κατάλληλη για όλους τους τύπους δέρματος.\n6. Γάλα καθαρισμού Clarins με γεντιανή:\nΤο καθαριστικό ηρεμεί την επιδερμίδα εξαλείφοντας κάθε είδους συντρίμμια με τη βοήθεια της βαθιάς δράσης του. Εάν το πρόσωπό σας φαίνεται βρώμικο και λιπαρό, τότε μην σκέφτεστε κανένα προϊόν ομορφιάς εκτός από το Clarins Cleansing Milk with Gentian. Το προϊόν είναι κατάλληλο και για ώριμες γυναίκες.\nΔείτε περισσότερα: Καλύτερα λιπαντικά προσώπου\n7. Replenix ενισχυμένη απολέπιση απολέπισης:\nΑυτό είναι ένα από τα καλύτερα απολέπιση προσώπου αφρού ποτέ. Οι γυναίκες με επιρρεπές στην ακμή δέρμα μπορούν να χρησιμοποιήσουν ελεύθερα αυτό το προϊόν. Το τρίψιμο προσώπου είναι γεμάτο με πολύτιμα στοιχεία που απαλλάσσουν τις ακαθαρσίες του δέρματος και το παγιδευμένο λάδι.\n8. Jan Marini Bioglycolic Λιπαρό Δέρμα Καθαρισμού:\nΕάν το δέρμα σας προκαλεί σοβαρά προβλήματα, ηρεμήστε το με το Bioglycolic Cleansing Gel του Jan Marini. Το προϊόν είναι κατάλληλο για λιπαρό δέρμα. Βελτιώνει τον τόνο του δέρματος απαλλάσσοντας το θαμπό δέρμα. Αφού χρησιμοποιήσετε αυτό το προϊόν, θα ζήσετε μια φυσική νεανική λάμψη.\nΔείτε περισσότερα: Προϊόντα προσώπου στην Ινδία\n9. Gel Badescu Enzyme Cleansing Gel:\nΑυτό το τζελ καθαρισμού θα λειτουργήσει καλύτερα σε ένα δέρμα με τάση ακμής και θα αποδώσει ορατά αποτελέσματα. Εάν προσπαθείτε να αφαιρέσετε εύκολα το μακιγιάζ, τότε το Enzyme Cleansing Gel του Mario Badescu θα είναι η καλύτερη λύση.\nποια είναι τα ήπια σαμπουάν\n10 κουκκίδες εικόνες ραγγόλι\nποιο πρόσωπο είναι καλύτερο για λαμπερό δέρμα


info2021-04-22T14:53:16+02:00 22 Απριλίου, 2021|Ανακοινώσεις|\nΤο Μέλος του Σ.Δ.Π.Ρ. κ. Σταυρουλάκης Ραφαήλ, ορίσθηκε από την Κ.Ε.Δ./Ε.Π.Ο. σε αγώνα Γ΄ Εθνικής, μεταξύ των ομάδων ΑΟ ΔΑΜΑΣΤΑ ΗΡΑΚΛΕΙΟΥ – ΑΕ ΝΕΑΠΟΛΕΩΣ, την Κυριακή 25/04/2021 και ώρα 16:30 μ.μ.. Βοηθοί του θα είναι οι κκ. Δασκαλομαρκάκης Γεώργιος και Βαρβαντάκης Ματθαίος, άπαντες από το Ρέθυμνο. Παρατηρητής διαιτησίας θα είναι ο κ. Φουκάκης Γεώργιος από το Ηράκλειο.\nΤο Μέλος του Σ.Δ.Π.Ρ. κ. Λιοδάκης Εμμανουήλ, ορίσθηκε από την ΚΕΔ/ΕΠΟ ως Β΄ Βοηθός Διαιτητής σε αγώνα Γ΄ Εθνικής, μεταξύ των ομάδων ΑΟ ΠΛΑΤΑΝΙΑΣ – ΑΡΗΣ ΣΟΥΔΑΣ, την Κυριακή 25/04/2021 και ώρα 16:30 μ.μ.. Διαιτητής του αγώνα θα είναι ο κ. Αντωνίου Δημήτριος (Χανίων), Α΄ Βοηθός Διαιτητής ο κ. Μαυρεδάκης Νεκτάριος (Χανιών) και παρατηρητής Διαιτησίας ορίστηκε ο κ. Δοκιμάκης Ιωάννης (Χανιών).\nΤο Μέλος του Σ.Δ.Π. Ρεθύμνου και Αναπληρωτής Πρόεδρος της Ε.Δ. Ρεθύμνου κ. Δελήμπασης Κυριάκος, ορίσθηκε από την Κ.Ε.Δ. – Ε.Π.Ο ως παρατηρητής διαιτησίας σε αγώνα Γ΄ Εθνικής, το Σάββατο 24-04-2021 στον αγώνα ΑΟ ΡΕΘΥΜΝΙΑΚΟΣ – ΑΕΕΚ ΣΥΝΚΑ με ώρα έναρξης 16:30 μ.μ.. Διαιτητής του αγώνα θα είναι ο. Μαυραντωνάκης Νικόλαος (Χίου) με βοηθούς διαιτητές τον κ. Τσαμπουράκη Γεώργιος (Ηρακλείου) και τον κ. Δρακουλάκη Κωνσταντίνο (Ηρακλείου)


Πώς σχολιάζουν οι βουλευτές το «168» για τον Σταύρο Δήμα: Οι αισιόδοξοι, οι αρνητικοί και οι... ανεξάρτητοι | ΠΟΛΙΤΙΚΗ | iefimerida.gr\nΕΝΑΛΛΑΓΗ ΣΥΝΑΙΣΘΗΜΑΤΩΝ ΚΑΙ ΣΚΕΠΤΙΚΙΣΜΟΣ\nΠώς σχολιάζουν οι βουλευτές το «168» για τον Σταύρο Δήμα: Οι αισιόδοξοι, οι αρνητικοί και οι... ανεξάρτητοι\n23|12|2014 | 18:37\nΜε διαφορετικό τρόπο αντέδρασαν, όπως ήταν αναμενόμενο, βουλευτές της συμπολίτευσης και της αντιπολίτευσης στο αποτέλεσμα της δεύτερης ψηφοφορίας για την εκλογή ή όχι του Σταύρου Δήμα στην προεδρία της Δημοκρατίας.\nΥπουργοί και βουλευτές της συμπολίτευσης αντιμετωπίζουν με αισιοδοξία το νούμερο 168, ενώ την ίδια ώρα οι βουλευτές της αντιπολίτευσης χαρακτηρίζουν ανέφικτο τον κυβερνητικό στόχο των 180 βουλευτών στην κρίσιμη τρίτη ψηφοφορία της προσεχούς Δευτέρας.\n«Ενθαρρυντικό» χαρακτήρισε το αποτέλεσμα της δεύτερης ψηφοφορίας ο υπουργός Παιδείας Ανδρέας Λοβέρδος, μιλώντας στο ΑΠΕ ΜΠΕ: «Αφού κάνουμε την πολιτική της αριθμητικής πολιτική αριθμητική, είμαστε υποχρεωμένοι να σεβόμαστε τους αριθμούς. Το αποτέλεσμα είναι καλό έως πολύ καλό, αλλά όχι αρκετό. Χρειάζεται ακόμη μια προσπάθεια. Έλεγα από την αρχή ότι στις 23 Δεκεμβρίου ουδείς μπορεί να ξέρει πως θα εξελιχθούν τα πράγματα. Οι ελπίδες είναι βάσιμες και θα πρέπει να υπάρξουν και άλλες πολιτικές συνεννοήσεις και πρωτοβουλίες, διαφανείς, δημόσιες -όπως μέχρι στιγμής- προς όλες τις κατευθύνσεις για να έχουμε το επιθυμητό αποτέλεσμα. Η πλειοψηφία των Ελλήνων πολιτών δεν θέλει εκλογές και η Βουλή έτσι θα ψηφίσει».\n«Υπάρχει και τρίτη ψηφοφορία» δήλωσε ο υπουργός Εσωτερικών Αργύρης Ντινόπουλος και προσέθεσε: «Η τρίτη ψηφοφορία θα είναι πολύ καλύτερη».\nΗ βουλευτής Επικρατείας της ΝΔ Ντόρα Μπακογιάννη τόνισε: «Ο αριθμός ήταν σαφώς μεγαλύτερος. Η ελπίδα υπάρχει ότι θα επικρατήσει σωφροσύνη».\nΟ υφυπουργός Υγείας Λεωνίδας Γρηγοράκος δήλωσε ότι «στενεύουν πια τα περιθώρια. Ήταν στενά και στενεύουν περισσότερο. Το βλέπω πολύ δύσκολο να εκλεγεί Πρόεδρος».\nΣε ερώτηση αν θα υπάρξει κάποια νέα πρωτοβουλία από πλευράς κυβέρνησης, ο κ. Γρηγοράκος εξέφρασε την πεποίθηση ότι «υπάρχει ακόμη καιρός».\n«Θα εκλεγεί Πρόεδρος τη Δευτέρα»\n«Το αποτέλεσμα αυτό δείχνει την απόφαση ορισμένων συναδέλφων να απεγκλωβιστούν από το κλίμα των τελευταίων ημερών και να ξεκλειδώσουν την απόφασή τους» εκτιμά, μιλώντας στο ΑΠΕ ΜΠΕ, η υφυπουργός Υγείας Κατερίνα Παπακώστα. «Εκτιμώ ότι στην τρίτη ψηφοφορία θα έχουμε εκλογή Προέδρου Δημοκρατίας. Γιατί αυτό επιβάλλεται από τη θέληση του ελληνικού λαού, τις ανάγκες της οικονομίας, αλλά και την ασφαλή πορεία της χώρας».\nΕρωτηθείσα αν θα υπάρξει κάποια νέα πρωτοβουλία από την κυβέρνηση, η κ. Παπακώστα τόνισε: «Ο πρωθυπουργός Αντώνης Σαμαράς απηύθυνε ήδη ένα διάγγελμα στο οποίο ο όρος συναίνεση ήταν κυρίαρχος. Πήρε πρωτοβουλία, και την απηύθυνε, για πέντε βήματα, στα οποία περιλαμβάνονται θεσμικά ζητήματα, όπως είναι η αναθεώρηση του Συντάγματος, η ανάγκη δημιουργίας μια ομάδας εθνικής διαπραγμάτευσης για να πάμε ισχυρότεροι -πέραν της πλειοψηφίας που αριθμεί σήμερα η κυβέρνηση- στους εταίρους μας για να κλείσουμε τη συμφωνία με την τρόικα. Απηύθυνε επίσης έκκληση για τη συμμετοχή ευρύτερων δυνάμεων σε ένα νέο κυβερνητικό σχήμα, να ενώσουμε δυνάμεις. ώστε αυτό να καταστεί εφικτό, να γίνει πραγματικότητα.\nΕπιπλέον, εναπόκειται στις άλλες πλευρές -εννοώ στους συναδέλφους βουλευτές ατομικά πλέον- να αποδεχτούν το αίτημα για συναίνεση, το οποίο έγινε αποδεκτό από τον πρωθυπουργό, και μένει να τιμήσουν τις υπογραφές τους αυτοί που το είχαν ζητήσει. Γιατί αλλιώς ακυρώνουν την ίδια την ουσία του δικού τους αιτήματος».\n«Ένα μεγάλο βήμα προς τα εμπρός» χαρακτήρισε το αποτέλεσμα ο κοινοβουλευτικός εκπρόσωπος της ΝΔ Άδωνις Γεωργιάδης: «Εκατόν εξήντα οκτώ βουλευτές, από 160, είναι ένα μεγάλο βήμα προς τα εμπρός και φαίνεται ότι στην τρίτη ψηφοφορία έχουμε πολύ καλή πιθανότητα να εκλέξουμε Πρόεδρο».\nΣε ερώτηση αν θα υπάρξει κάποια νέα κυβερνητική πρωτοβουλία ο κ. Γεωργιάδης τόνισε ότι «έχει αναληφθεί η πρωτοβουλία, και η Βουλή έχει πλέον περιθώριο μίας εβδομάδας, που είναι μεγάλος πολιτικός χρόνος για να σταθμίσει τις ευθύνες της. Είμαι αισιόδοξος».\n«Δεν εκλέγεται Πρόεδρος», επιμένει η αντιπολίτευση\n«Το αποτέλεσμα επιβεβαίωσε περίτρανα ότι η παρούσα Βουλή δεν έχει καμία απολύτως πιθανότητα να εκλέξει Πρόεδρο Δημοκρατίας» τόνισε στο ΑΠΕ-ΜΠΕ ο κοινοβουλευτικός εκπρόσωπος του ΣΥΡΙΖΑ Παναγιώτης Λαφαζάνης. «Όποιες μεθοδεύσεις και να υπάρξουν, η Βουλή αυτή δεν εκλέγει Πρόεδρο. Αυτό το κατέδειξαν και οι δύο ψηφοφορίες που έγιναν μέχρι τώρα. Και η τρίτη ψηφοφορία θα είναι επίσης αποτυχημένη σε ό,τι αφορά την εκλογή Προέδρου Δημοκρατίας- και αυτό είναι βέβαιο» συμπλήρωσε.\nΟ έτερος κοινοβουλευτικός εκπρόσωπος του κόμματος της αξιωματικής αντιπολίτευσης, Θοδωρής Δρίτσας, ανέφερε ότι το αποτέλεσμα «επιβεβαιώνει το ανέφικτο της κυβερνητικής προσπάθειας, η οποία οδηγεί τη χώρα σε μεγάλη αναταραχή και σε ανωμαλία» και σημείωσε: «Το ασφαλές πεδίο ομαλότητας παραμένει η προσφυγή στη λαϊκή ετυμηγορία. Ό,τι και να κάνουν είναι πολύ μακριά από τον στόχο των 180 βουλευτών, εκτός και αν ανατρέψουν την πολιτική γεωγραφία της Βουλής, το οποίο θα συνιστούσε μια ανωμαλία».\n«Αποκαλυπτικό και εξαντλητικό των δυνατοτήτων της κυβέρνησης» χαρακτήρισε το αποτέλεσμα η βουλευτής του ΣΥΡΙΖΑ Ζωή Κωνσταντοπούλου.\n«Πολύ σπουδαίο αποτέλεσμα» χαρακτήρισε, μιλώντας στο ΑΠΕ-ΜΠΕ, την έκβαση της δεύτερης ψηφοφορίας ο ανεξάρτητος βουλευτής Χρήστος Αηδόνης, που ψήφισε υπέρ του Σταύρου Δήμα. «Το αποτέλεσμα δείχνει ότι θα εκλεγεί Πρόεδρος Δημοκρατίας» προσέθεσε.\nΟ Βύρων Πολύδωρας, που ψήφισε και πάλι "παρών", δήλωσε πως δεν νομίζει ότι θα αλλάξει κάτι στην τρίτη ψηφοφορία.\n«Είναι ένα αποτέλεσμα αρκετά ικανοποιητικό, σε σχέση με την πρώτη ψηφοφορία, αλλά είναι μακρύς ο δρόμος ως τους 180 βουλευτές» δήλωσε ο ανεξάρτητος βουλευτής Γιάννης Κουράκος, ο οποίος ψήφισε υπέρ του Σταύρου Δήμα. «Σύμφωνα με το γράμμα του Συντάγματος, ο πρωθυπουργός πρέπει να κάνει εκείνα τα ανοίγματα έτσι ώστε να υπάρξει μια συναινετική διαδικασία για την εκλογή του Προέδρου της Δημοκρατίας» συμπλήρωσε.\n«Ας περιμένουμε την τρίτη ψηφοφορία» είπε η ανεξάρτητη βουλευτής Ραχήλ Μακρή που ψήφισε "παρών", εκφράζοντας την πεποίθηση ότι «δεν θα βρουν τους 180 βουλευτές και θα πάμε σε εκλογές», ενώ σε ερώτηση για το τι θα κάνει σε περίπτωση εκλογών απάντησε: «Θα πάω σπίτι μου απ` ό,τι βλέπω».\n«Αναμενόμενο» χαρακτήρισε το αποτέλεσμα της δεύτερης ψηφοφορίας ο Πέτρος Τατσόπουλος και προσέθεσε σιβυλλικά ότι «αναμενόμενο» θα είναι και το αποτέλεσμα της τρίτης ψηφοφορίας\n«Υπήρξε ένα μεγάλο άλμα σήμερα» τόνισε στο ΑΠΕ-ΜΠΕ ο Βασίλης Οικονόμου, που ψήφισε υπέρ του Σταύρου Δήμα. «Η τρίτη ψηφοφορία είναι μια καινούργια ψηφοφορία και τη Δευτέρα θα γίνει όλο το παιγνίδι. Ξεκινάμε τη Δευτέρα» προσέθεσε ο κ. Οικονόμου.


ΕΞΕΤΑΖΟΜΕΝΟ ΜΑΘΗΜΑ:ΝΕΟΕΛΛΗΝΙΚΗ ΓΛΩΣΣΑ Γ ΕΝΙΑΙΟΥ ΛΥΚΕΙΟΥ 9/10/2016 ΕΝΔΕΙΚΤΙΚΕΣ ΑΠΑΝΤΗΣΕΙΣ - PDF\nDownload "ΕΞΕΤΑΖΟΜΕΝΟ ΜΑΘΗΜΑ:ΝΕΟΕΛΛΗΝΙΚΗ ΓΛΩΣΣΑ Γ ΕΝΙΑΙΟΥ ΛΥΚΕΙΟΥ 9/10/2016 ΕΝΔΕΙΚΤΙΚΕΣ ΑΠΑΝΤΗΣΕΙΣ"\n1 ΕΞΕΤΑΖΟΜΕΝΟ ΜΑΘΗΜΑ:ΝΕΟΕΛΛΗΝΙΚΗ ΓΛΩΣΣΑ Γ ΕΝΙΑΙΟΥ ΛΥΚΕΙΟΥ 9/10/2016 ΕΝΔΕΙΚΤΙΚΕΣ ΑΠΑΝΤΗΣΕΙΣ Α. Στο κείμενο ο συγγραφέας αναλύει την άρρηκτη σχέση της δημοκρατίας με την παιδεία. Αρχικά καταγράφει τα τυπικά γνωρίσματα της πρώτης, στη συνέχεια όμως αναφέρεται στα ουσιαστικά γνωρίσματά της που αφορούν στην πνευματική, ηθική, κοινωνική και πολιτική καλλιέργεια των πολιτών. Στη συνέχεια διαπιστώνει ότι τα παραπάνω διαμορφώνονται και εξασφαλίζονται μέσω της παιδείας,της οποίας η σύνδεση με τη δημοκρατία είναι άμεση. Παράλληλα καταγράφει τις συνέπειες από την πιθανή έλλειψη παιδείας που οδηγούν στην ανάγκη ενίσχυσής της, κυρίως μέσω των εκπαιδευτικών ιδρυμάτων. Κλείνοντας τονίζει ότι τα σύγχρονα κοινωνικά προβλήματα μπορούν να αντιμετωπιστούν με ένα ενδυναμωμένο,μέσω της παιδείας, σύγχρονο δημοκρατικό πολίτευμα. (99 λέξεις) Β1. α) Σωστό β) Λάθος γ) Σωστό δ) Λάθος ε) Λάθος Β2. Θεματική περίοδος: «To χαμηλό όμως τη δημοκρατία.» Λεπτομέρειες - σχόλια: «Ευνοούν.. της δημοκρατίας.» Κατακλείδα συμπέρασμα: Δεν υπάρχει Η παράγραφος αναπτύσσεται με τη μέθοδο των αιτιών και αποτελεσμάτων,καθώς σε αυτή αναλύονται οι συνέπειες της απαιδευσίας των πολιτών. Φράση κλειδί: «εγκυμονούν μεγάλους κινδύνους» Β3. Η τελευταία παράγραφος του κειμένου διαρθρώνεται με επαγωγική συλλογιστική πορεία με αίτιο αποτέλεσμα γιατί ξεκινά από την ειδική θέση διαπίστωση που αναφέρεται στην ύπαρξη σύγχρονων κοινωνικών προβλημάτων συνεχίζει με ενδιάμεσες θέσεις διαπιστώσεις που υποστηρίζουν ότι τα φαινόμενα αυτά φαντάζουν ανεξέλεγκτα και αναζωπυρώνουν επικίνδυνες ιδεολογίες και καταλήγει στο γενικότερο συμπέρασμα ότι η δημοκρατία ενισχυμένη μέσω της παιδείας μπορεί να συμβάλει στην αντιμετώπισή τους. Η επαγωγή μας είναι τέλεια, γιατί μας οδηγεί σε βέβαιο συμπέρασμα. Β4. βούληση = θέληση, ερείσματα = στηρίγματα, συντελεί = συμβάλλει - βοηθά, αλληλένδετες = αλληλοεξαρτώμενες, νηφάλια = ήρεμη, αναζωπύρωση = αναθέρμανση, επανεμφάνιση, πρόσφορο = γόνιμο, κατάλληλο. Β5. Τυπικά ουσιαστικά, απαραίτητο προαιρετικό, απαιδευσία παιδεία, καλλιέργεια, άτρωτη τρωτή. Β6. βέβαια: δηλώνει βεβαιότητα, πεποίθηση λοιπόν: δηλώνει συμπέρασμα, όμως: δηλώνει αντίθεση εναντίωση, και: δηλώνει προσθήκη. Φροντιστήρια ΣΥΣΤΗΜΑ Σελίδα 1\n2 Γ. Επικοινωνιακό πλαίσιο: Άρθρο Το άρθρο διαθέτει τίτλο αλλά και προαιρετικά αποφώνηση στο τέλος του, κάτω δεξιά «Υπογραφή αρθρογράφου» Ο πρόλογος του άρθρου έχει επικαιρικό χαρακτήρα, δηλαδή αφορμάται πάντα από ένα επίκαιρο γεγονός το οποίο σχολιάζει ή και ερμηνεύει. Το ύφος του συγκεκριμένου άρθρου πρέπει να είναι σοβαρό και να χρησιμοποιηθεί το γ πρόσωπο, ώστε να διασφαλιστεί η αντικειμενικότητα στη διατύπωση των απόψεων, καθώς δημοσιεύεται σε κυριακάτικη εφημερίδα και το κοινό στο οποίο απευθύνεται ο συντάκτης του είναι απρόσωπο. Ενδεικτικός τίτλος «Ο Ρόλος της σύγχρονης εκπαίδευσης και η ανάγκη εκσυγχρονισμού της» Πρόλογος: Αφορμή για τη συγγραφή του άρθρου μπορεί να αποτελέσει έρευνα του Α.Π.Θ. που αναφέρεται στις απόψεις των Ελλήνων πολιτών για το σύγχρονο εκπαιδευτικό σύστημα όλων των βαθμίδων.στη συνέχεια ο πρόλογος μπορεί να συνεχίσει με την αναφορά στις έννοιες της παιδείας και της εκπαίδευσης και στον καίριο ρόλο τους στη ζωή των ανθρώπων. Παιδεία: με τον όρο παιδεία έχουμε μια αφηρημένη έννοια (γράμματα, επιστήμη, τέχνες...) και μια συγκεκριμένη (εκπαίδευση). Συχνά οι όροι παιδεία και εκπαίδευση χρησιμοποιούνται χωρίς διάκριση. Παράγοντες παιδείας: οικογένεια, σχολείο, κοινωνικό περιβάλλον διαπροσωπικές σχέσεις, πολιτεία (νόμοι, θεσμοί), εκκλησία, μέσα μαζικής ενημέρωσης, επάγγελμα, ψυχαγωγία, πολιτιστικές διαδικασίες, στρατός, αθλητισμός. Εκπαίδευση: αποτελεί θεσμοποιημένη έκφραση της παιδείας που πραγματώνεται μέσα από τη δράση κρατικών ή ιδιωτικών φορέων. Α Ζητούμενο: Σκοποί της σύγχρονης εκπαίδευσης 1.Ολοκλήρωση της ανθρώπινης προσωπικότητας Καλλιεργούνται οι ιδιότητες και δεξιότητες των εκπαιδευόμενων, ώστε αυτοί να τείνουν προς την ολοκλήρωση της προσωπικότητάς τους. Η εκπαίδευση πρέπει να αποσκοπεί στην ανάπτυξη του σώματος, στη δημιουργία υγιούς και αρμονικού κορμιού. Στην καλλιέργεια των νοητικών λειτουργιών (στην όξυνση της κρίσης, στην ενίσχυση της μνήμης, της φαντασίας, της παρατηρητικότητας, της αντίληψης). Στην ανάπτυξη των συναισθηματικών στοιχείων, στην ευαισθητοποίηση του ανθρώπου. Στη μετάδοση ηθικών αξιών, υψηλών ιδανικών και προτύπων που εξυψώνουν την ανθρώπινη οντότητα. Παρέχει πεδίο έμπνευσης για καλλιτεχνική δημιουργία και ενημερώνει για τα σύγχρονα και παλαιότερα ρεύματα. Θεμελιώδη στόχο της εκπαίδευσης αποτελεί και η μετάδοση γνώσεων που ανταποκρίνονται στις σύγχρονες ανάγκες, π.χ. πληροφορική. Φροντιστήρια ΣΥΣΤΗΜΑ Σελίδα 2\n3 Απελευθερώνει το άτομο από προλήψεις και δεισιδαιμονίες (επιστημονική - τεχνολογική πρόοδος). Συμβάλλει στην ανάπτυξη και έκφραση της δημιουργικότητας των νέων. 2.Φορέας κοινωνικοποίησης Αναπτύσσεται η κοινωνική φύση και καλλιεργούνται οι κοινωνικές αρετές. Το νέο μέλος της κοινωνίας αποδέχεται τους κοινωνικούς θεσμούς και τις κοινωνικές αξίες. Προετοιμάζεται για το ρόλο που θα παίξει στα πλαίσια των κοινωνικών απαιτήσεων. Η εκπαίδευση συμβάλλει στην αποφυγή αντικοινωνικών πράξεων (βία, εγκληματικότητα) και αποκλίνουσας κοινωνικής συμπεριφοράς. Συμβάλλει τελικά στην ομαλή κοινωνική συμβίωση, στον κοινωνικό προβληματισμό, στην ανάπτυξη διαπροσωπικών σχέσεων. 3.Φορέας επαγγελματικής κατάρτισης Η μελλοντική επαγγελματική αποκατάσταση του εκπαιδευόμενου εξαρτάται άμεσα από το εκπαιδευτικό σύστημα. Μεταδίδονται οι απαραίτητες γνώσεις για την επαγγελματική κατάρτιση και κατοχύρωση. Θα πρέπει να υπάρχει ενημέρωση για την αγορά εργασίας. Θα πρέπει, αφού εκτιμηθούν οι ιδιαίτερες δεξιότητες, δυνατότητες και κλίσεις του ατόμου, να οδηγηθεί σε ορθή επιλογή του επαγγέλματός του μέσω του Επαγγελματικού Προσανατολισμού. 4.Φορέας πολιτικής αγωγής Συντείνει στην πολιτική συνειδητοποίηση του ατόμου. Ενημέρωση για τις κοινωνικές δομές και διαδικασίες, τα δικαιώματα, τις υποχρεώσεις. Προωθεί τις δημοκρατικές αρχές και αξίες. (Δημοκρατική διαπαιδαγώγηση). Βοηθάει στη διατήρηση της εθνικής ενότητας, καλλιέργεια εθνικής συνείδησης, πατριωτισμού. Προωθεί την ειρήνη και το πνεύμα συνεργασίας ανάμεσα στους λαούς, χωρίς αυτό να σημαίνει άρνηση της εθνικής μας ταυτότητας. (Διεθνισμός). Καλλιεργεί το οικουμενικό πνεύμα και τις ανθρωπιστικές αρχές στα άτομα. 5.Φορέας παράδοσης Η εκπαίδευση είναι βασικός φορέας μεταβίβασης της παράδοσης και της εθνικής κληρονομιάς. Μεταβιβάζει τα παραδοσιακά πολιτισμικά στοιχεία, έτσι ώστε το άτομο να γνωρίσει τις ρίζες του, να αποκτήσει συνείδηση της συνέχειάς του, να γίνει μέτοχος, αλλά και φορέας του πολιτισμού, που με τη σειρά του θα μεταλαμπαδεύσει στις επόμενες γενιές. 6.Επιστημονική - τεχνολογική πρόοδος Δίνει τη δυνατότητα της τεχνολογικής - επιστημονικής ανάπτυξης, καθώς μορφώνεται και εκπαιδεύει τους νέους. Γνωστοποιεί τις τεχνολογικές εξελίξεις και τα επιστημονικά επιτεύγματα, που θα αποτελέσουν και τις προϋποθέσεις για περαιτέρω ανάπτυξη. Φροντιστήρια ΣΥΣΤΗΜΑ Σελίδα 3\n4 7.Οικονομία Η επαρκής ή πλημμελής επαγγελματική κατάρτιση, που συντελείται μέσω της εκπαίδευσης, επηρεάζει την οικονομική πορεία μιας κοινωνίας. Η εκπαίδευση συνδέεται άμεσα με την αγορά εργασίας και τον τεχνολογικό επιστημονικό χώρο, αφού προετοιμάζει άτομα ικανά να εργαστούν σε όλους τους παραγωγικούς κλάδους. Β Ζητούμενο :Αρχές - προϋποθέσεις για την επίτευξη των στόχων της σύγχρονης εκπαίδευσης 1. Προσανατολισμός σε μια σταθερή, υπερκομματική εκπαιδευτική πολιτική. 2. Επιβάλλεται η εκπαίδευση να έχει καθολικό χαρακτήρα. 3. Η παρεχόμενη γνώση να είναι εναρμονισμένη με την πρόοδο που σημειώνεται στους τομείς της επιστήμης και της τεχνολογίας. 4. Ο χαρακτήρας της πρέπει να είναι ανθρωπιστικός και όχι μονοδιάστατα τεχνοκρατικός. Παράλληλα με τις τεχνολογικές γνώσεις να δίνεται έμφαση στην ανθρώπινη οντότητα και στις αξίες που τη διασφαλίζουν. 5. Πρέπει να χαρακτηρίζεται από δημοκρατικότητα, που θα συνοδεύεται από την υιοθέτηση του αμοιβαίου σεβασμού και την προώθηση του διαλόγου. 6. Οφείλει να αναπτύσσει όλα τα στοιχεία της ανθρώπινης προσωπικότητας και όχι μόνο τα νοητικά. 7. Κατάλληλη υποδομή (ανθρώπινο δυναμικό, κτίρια, εποπτικά μέσα). 8. Αναγκαία είναι η προώθηση της κριτικής σκέψης, η καλλιέργεια της κοινωνικής συνείδησης, η ενθάρρυνση της άμιλλας και όχι του ανταγωνισμού στις ανθρώπινες σχέσεις. Επίλογος: Επισήμανση του καίριου ρόλου της εκπαίδευσης σε ατομικό και κοινωνικό επίπεδο. Ο εκσυγχρονισμός και η αναβάθμιση του εκπαιδευτικού συστήματος, αποτελεί πρόκληση αλλά και ανάγκη για την ελληνική κοινωνία. ΤΙΣ ΑΠΑΝΤΗΣΕΙΣ ΕΠΙΜΕΛΗΘΗΚΑΝ ΟΙ ΚΑΘΗΓΗΤΕΣ: ΒΕΤΟΣ ΔΗΜΗΤΡΗΣ ΓΙΑΝΝΑΚΟΥ ΧΡΥΣΟΥΛΑ ΓΙΑΝΝΗΛΕΡ ΚΑΤΕΡΙΝΑ ΔΗΛΜΑ ΑΝΑΣΤΑΣΙΑ ΜΠΑΛΛΑ ΓΙΩΤΑ ΜΠΟΡΟΥΤΖΗ ΔΕΣΠΟΙΝΑ ΝΤΕΛΜΠΙΖΗ ΜΑΡΙΑ ΠΑΠΠΑΣ ΠΑΝΑΓΙΩΤΗΣ Αποφώνηση (προαιρετικά): Υπογραφή αρθρογράφου Φροντιστήρια ΣΥΣΤΗΜΑ Σελίδα 4\nΕΞΕΤΑΖΟΜΕΝΟ ΜΑΘΗΜΑ:ΝΕΟΕΛΛΗΝΙΚΗ ΓΛΩΣΣΑ Γ ΕΝΙΑΙΟΥ ΛΥΚΕΙΟΥ 22/01/2017 ΑΠΑΝΤΗΣΕΙΣ\nΕΞΕΤΑΖΟΜΕΝΟ ΜΑΘΗΜΑ:ΝΕΟΕΛΛΗΝΙΚΗ ΓΛΩΣΣΑ Γ ΕΝΙΑΙΟΥ ΛΥΚΕΙΟΥ 22/01/2017 ΑΠΑΝΤΗΣΕΙΣ Α1. Ο συγγραφέας του κειμένου αναφέρεται στην αλληλένδετη σχέση γλώσσας και σκέψης. Αρχικά επισημαίνει το πρώτο σύστημα σήμανσης,


"Το Κουνουπίδι" - Ο ναός της μπύρας και του καφέ στην Πέραμο, Καβάλας | Alternatrips\n"Το Κουνουπίδι" - Ο ναός της μπύρας και του καφέ στην Πέραμο, Καβάλας\nΣε βράδια καλοκαιρινά τι καλύτερο από μια βόλτα στην παραλία. Έτσι λοιπόν επισκεφτηκα και εγώ το χώρο που θα περιγράψω. Μου είχε πει μια φίλη μου ότι υπάρχει μια ωραία μπυραρία κάπου στην Πέραμο και είπα να την επισκεφτώ. Τελικά δεν είχε άδικο.\nΤο Κουνουπίδι η αλλιώς house of beer and coffee είναι μια ωραία καφετέρια - μπυραρία στην αρχή της Νέας Περάμου. Νεανική, απλή και ροκ καλύπτει όλα τα γούστα. Το εξωτερικο, είναι μια αυλή με ξύλινα τραπέζια και σταντ, σε καφέ σκούρες αποχρώσεις . Το εσωτερικό, μικρότερο, σε ίδιες αποχρώσεις φιλοξενεί το ¨μαγικο¨ μπάρ με τα βαρέλια μπύρας.\nLounge μουσική το πρωί για να απολαύσεις ήρεμα τον καφέ σου και άλλοτε ροκ και άλλοτε σκα ακούσματα το βράδυ, σε παραπέμπουν ακριβώς να κάνεις αυτό για το οποίο πήγες, να πιεις μπύρες μέχρι να τις δοκιμάσεις όλες. Θα το συνιστούσα ανεπιφύλακτα.\nΔοκιμάστε το πρωί ελληνικό καφέ φτιαγμένο στο μπρίκι και φυσικά βαρελίσια μπύρα το βράδυ!!\nΓενήθηκα στην Αλβανία, αλλά τα τελευταία 14 χρόνια μένω στην Ελλάδα. Αγαπώ την μουσική και την φωτογραφία γιατί πιστεύω οτι με αυτά μπορείς να εκφράσεις οτιδήποτε καλό ή κακό. Είναι ο καλύτερος τρόπος για να θυμάσαι κάθε στιγμή της ζωής σου γιατί κάθε στιγμή αξίζει να την θυμάσαι. Ένα απο τα μεγαλύτερα μου όνειρα είναι να επισκεπτώ το Rio De Janeiro! Ο λόγος, φυσικά η μουσική, οι άνθρωποι, ο χορός και η μοναδική ομορφιά της πόλης.\ncafe bar samothraki\nΑθηνάς και Ευριπίδου γωνία στην Αθήνα


Από το θέατρο στο cinema το ‘Speech & Debate’ | Mixtape.gr\nOverture και Blumhouse ενώνουν τις δυνάμεις τους προκειμένου να μεταφέρουν στη μεγάλη οθόνη το θεατρικό έργο του Stephen Karam, "Speech & Debate".\nΗ ιστορία επικεντρώνεται σε μια κακομαθημένη, "μελοδραματική" μαθήτρια γυμνασίου, η οποία φτιάχνει το ομότιτλο club, όπου "επιστρατεύει" όλους τους απόκληρους του σχολείου. Το αποτέλεσμα είναι απόλυτη ελευθερία του λόγου και ατέλειωτες συζητήσεις για όλα τα θέματα που απασχολούν τους εφήβους, σε μια γλυκόπικρη κωμωδία στο πνεύμα των "Election" και "Juno".\nΤο θεατρικό έργο έκανε την εμφάνιση του πέρυσι στο Roundabout Underground στη Νέα Υόρκη. Τη μεταφορά του σεναρίου έχει αναλάβει ο ίδιος ο Karam.\nΤο θεατρικό στο site του Roundabout Underground


Αφγανιστάν: Τουλάχιστον οκτώ νεκροί από βομβιστικές επιθέσεις στην ...\nΣάββατο, 19-Μαϊ-2018 10:08\nΑφγανιστάν: Τουλάχιστον οκτώ νεκροί από βομβιστικές επιθέσεις στην Τζαλαλαμπάντ\nΤουλάχιστον οκτώ άνθρωποι σκοτώθηκαν και δεκάδες άλλοι τραυματίστηκαν όταν σημειώθηκαν αλλεπάλληλες εκρήξεις σε γήπεδο στην πόλη Τζαλαλάμπαντ αργά το βράδυ της Παρασκευής, δήλωσαν αξιωματούχοι.\nΟι εκρήξεις έγιναν σε ποδοσφαιρικό στάδιο της πόλης όπου βρισκόταν σε εξέλιξη ένας αγώνας κρίκετ, ενώ μόλις είχε αρχίσει ο ιερός μήνας του Ραμαζανιού, εξήγησε ο Σοχράμπ Καντέρι, μέλος του επαρχιακού συμβουλίου. Σύμφωνα με τον ίδιο, οι εκρήξεις οφείλονταν σε δύο ρουκέτες που εβλήθησαν εναντίον του γηπέδου. Τουλάχιστον έξι άνθρωποι σκοτώθηκαν και άλλοι πενήντα τραυματίστηκαν, είπε ο ίδιος, αλλά τόνισε πως ο απολογισμός δεν είναι ακόμη οριστικός.\nΗ βία στην επαρχία Νανγκαρχάρ, στα σύνορα με το Πακιστάν, έχει κλιμακωθεί φέτος. Την περασμένη εβδομάδα, μια συντονισμένη επίθεση εναντίον μιας δημόσιας υπηρεσίας είχε αποτέλεσμα να σκοτωθούν τουλάχιστον 15 άνθρωποι.


DEAL: Στο τελευταίο και πιο συγκλονιστικό επεισόδιο της σεζόν, παίζει ο... Superman - Zinapost.gr\nΑΡΧΙΚΗ / TV News / TV Program / DEAL: Στο τελευταίο και πιο συγκλονιστικό επεισόδιο της σεζόν, παίζει ο… Superman\nΜετά από μια πολύ επιτυχημένη σεζόν, το Deal ρίχνει αυλαία και κάνει τις καλοκαιρινές του διακοπές. Στο χτεσινό επεισόδιο, η Δέσποινα πήρε 14000 ευρώ. Δυστυχώς δεν εμπιστεύτηκε την τύχη της, αφού αν συνέχιζε ένα βήμα θα έπαιρνε 20000 ευρώ, ενώ αν έφτανε μέχρι το τέλος θα έπαιρνε τις 40000 ευρώ που ήταν στο κουτί της.\nΣτο τελευταίο και πιο συγκλονιστικό επεισόδιο της σεζόν, παίζει ο… Superman. O Βασίλης είναι ένας νεαρός Ελληνοαμερικάνος από το Σικάγο που ζει μόνιμα στους Λειψούς. Έχει τρέλα, θαυμάζει και ντύνεται σαν τον Superman. Έχει έρθει στο Deal ώστε να μαζέψει χρήματα και να κάνει μια εγχείρηση κήλης στη Γερμανία. Μπαίνει στο μυαλό του Τραπεζίτη και μαντεύει τις προσφορές που θα του κάνει. Ο Χρήστος του αναθέτει να εντοπίσει συγκεκριμένα ποσά κι εκείνος χρησιμοποιεί τις… υπερδυνάμεις του και στοχεύει στα κατάλληλα κουτιά. Μήπως τα γυαλιά του Βασίλη, κρύβουν κάποια x-ray vision; Πώς θα νιώσει ο Τραπεζίτης όταν θα έρθει αντιμέτωπος με έναν σούπερ ήρωα;\nDeal με τον Χρήστο Φερεντίνο. Ραντεβού τον Σεπτέμβρη.


Περίληψη: Ο υπόγειος έρωτας της Αθηνάς και του Παύλου φουντώνει συνεχώς. Η Ζωή και τα δυο παιδιά της τα έχουν καταλάβει όλα. Μετά από μια μεγάλη αποκάλυψη που κάνει η Αθηνά για το παρελθόν της, αποφασίζουν να στήσουν μια ίντριγκα για να σμίξουν τους δύο ερωτευμένους εχθρούς. Αναλαμβάνουν ακόμα και το μέλλον της Φοίβης και του Λουκά. Στην προσπάθειά τους, όμως, να ταχτοποιήσουν τους άλλους, κάνουν τη δική τους ζωή ακόμα πιο δύσκολη…\nΚαλλιτεχνικός Διευθυντής: Νίκος Κουτελιδάκης


kapistri.blogspot.com: 25 Ιαν 2011\nΤο Ισραήλ στην κρεβατοκάμαρα του Έλληνα Πατριάρχη\nΚάτω από το άγρυπνο μάτι της μυστικής υπηρεσίας του Ισραήλ ΄΄Μοσάντ΄΄ (κάτι σα τη δική μας ΚΥΠ) βρίσκονται ο Πατριάρχης Ιεροσολύμων, αλλά και όλοι οι Έλληνες Μητροπολίτες και ιεράρχες των Αγίων Τόπων στα Ιεροσόλυμα.\nΟι μυστικοί πράκτορες του Τελ Αβίβ έχουν πρόσβαση ακόμα και στα ιδιαίτερα διαμερίσματα του Πατριάρχη και των Μητροπολιτών και γνωρίζουν λεπτομέρειες ακόμα και για τις ιδιαίτερες ανθρώπινες στιγμές τους.\nΜε τους μετανάστες ή όχι; Από το βράδυ της Δευτέρας, η πολιτική πρωτοβουλία να εγκατασταθούν 250 μετανάστες στο κτήριο της Νομικής, έχει γίνει ένα είδος σφυγμομέτρησης για το ποιοί είναι με ποιούς. Όποιοι είναι με τους μετανάστες, οφείλουν να είναι με την πρωτοβουλία αυτή ,υποστηρίζουν οι πρωταγωνιστές.\nΟ τρόπος που η Ελλάδα αντιμετωπίζει το θέμα του πολιτικού ασύλου, είναι πέρα από κάθε έννοια σεβασμού των δικαιωμάτων και τήρησης των διεθνών συμβάσεως. Πολλοί θέλουν να ξεχνούν\nΑπροκάλυπτη επίθεση στον Μίκη Θεοδωράκη από ελβετική εφημερίδα\n«Ο Μίκης Θεοδωράκης και το τραγούδι της παράνοιας», είναι ο τίτλος σχολίου της ελβετικής εφημερίδας «Neue Zürcher Zeitung» με θέμα το νέο κίνημα «Ανεξάρτητων Πολιτών» που ίδρυσε ο μουσικοσυνθέτης. «Ο Μίκης Θεοδωράκης εκπροσωπούσε πάντα το καλό. Στον ελληνικό εμφύλιο πόλεμο βασανίστηκε από τους φασίστες, στη χούντα το ίδιο. Με τις αντιστασιακές του συναυλίες κίνησε τότε το ενδιαφέρον του κόσμου για την κατάσταση στην\n«Παρακολουθούμε με μεγάλο σεβασμό τι έχει δρομολογήσει η ελληνική κυβέρνηση», σχολίασε σήμερα η γερμανίδα καγκελάριος, Αγκελα Μέρκελ, αναφερόμενη στα μέτρα δημοσιονομική προσαρμογής που έλαβε η ελληνική κυβέρνηση.\n«Έχω πλήρη συνείδηση ότι ορισμένες χώρες της Ευρωζώνης και της ΕΕ έπρεπε ναπάρουν σκληρά μέτρα προσαρμογής - είτε στην Ελλάδα όπου παρακολουθούμε μεμεγάλο σεβασμό τι έχει\nΠολιτικές εξελίξεις στο Λίβανο\nΠρωθυπουργός του Λιβάνου ο Νατζίμ Μικάτι\nΤον Νατζίμ Μικάτι που υποστηρίζεται από τη Χεζμπολάχ, διόρισε ως εντολοδόχο πρωθυπουργό, ο πρόεδρος του Λιβάνου Μισέλ Σουλεϊμάν, σήμερα Τρίτη. Χιλιάδες διαδηλωτές σ' ολόκληρο τον Λίβανο εκφράζουν την υποστήριξή τους στον Σάαντ αλ-Χαρίρι. Οι οπαδοί του Χαρίρι κήρυξαν τη σημερινή ημέρα, «ημέρα οργής». Κατά τη διάρκεια των διαδηλώσεων σημειώθηκαν βίαια επεισόδια. Δεκάδες χιλιάδες αστυνομικοί προσπαθούν να ελέγξουν την κατάσταση.\n"Θα φύγουμε από εδώ μόνο με ασθενοφόρο"...\nΕνδεχομένως μόνο ένας ή δύο από τους 237 μετανάστες που εισέβαλαν στην Νομική Αθηνών ζητώντας νομιμοποίηση είναι νόμιμοι έχοντας καταθέσει αιτήσεις για άσυλο, όπως προέκυψε από την συνέντευξη τύπου που δίνουν μέσα στο κτίριο. Εντωμεταξύ απεργία πείνας ξεκίνησαν από το πρωί εκτός από τους μετανάστες «της Νομικής» και οι άλλοι 50 που εγκαταστάθηκαν στο Εργατικό Κέντρο της Θεσσαλονίκης με την ανοχή του.\nΉταν μια βραδιά μαγική. Ο Σταύρος Ξαρχάκος με την ορχήστρα του και δύο νέους τραγουδιστές στο Gazarte μας πήγε 40 χρόνια πίσω, με τραγούδια του Μάνου Χατζιδάκι, του Μίκη Θεοδωράκη και του ίδιου. Τραγούδια και μουσικές ανεπανάληπτες, από τη δεκαετία του ’60, όταν θριάμβευαν όχι μόνο αυτοί οι δημιουργοί, αλλά και το νέο κύμα, ο Σαββόπουλος, ο Πλέσσας, ο Μαρκόπουλος, ο Μούτσης, ο Λεοντής, ο Μαμαγκάκης και τόσοι άλλοι.\nΙΝΚΑ: Απαράδεκτες οι αυξήσεις στα εισιτήρια των ΜΜΜ\nΆμεση απόσυρση των αυξήσεων στις τιμές των εισιτηρίων στα μέσα μεταφοράς ζήτησε το Ινστιτούτο Καταναλωτών, επισημαίνοντας ότι θα καταστήσουν πιο φθηνές τις μεταφορές με το αυτοκίνητο παρά με τις συγκοινωνίες και προτρέποντας τους επιβάτες να δίνουν το εισιτήριό τους σε άλλον μετά την αποβίβασή τους. Το ΙΝΚΑ επισημαίνει με ανακοίνωσή του ότι οι επιβάτες θα πρέπει να πληρώνουν περίπου έναν ολόκληρο μισθό ετησίως για να μετακινηθούν με τα μέσα μαζικής μεταφοράς και χαρακτηρίζει απαράδεκτες και ληστρικές τις αυξήσεις των εισιτηρίων.\nΕπιχείρηση-τζόγος με νομοσχέδιο που παρουσίασε ο Γ. Παπακωνσταντίνου στο υπουργικό συμβούλιο\nΠροσπάθεια ελέγχου και του διαδικτυακού τζόγου. Μέχρι και 30.000 «κουλοχέρηδες» θα εγκατασταθούν στην Ελλάδα με βάση όσα προβλέπει το σχέδιο νόμου για τα τυχερά παιχνίδια που παρουσίασε στη συνεδρίαση του υπουργικού συμβουλίου ο Γ. Παπακωνσταντίνου. Το νομοσχέδιο επιχειρεί να θέσει υπό έλεγχο και το διαδικτυακό στοίχημα, ενώ καταργεί το νόμο του 2002 που απαγόρευσε συνολικά όλα τα παιχνίδια στην Ελλάδα και στοίχισε την καταδίκη της χώρας από τα δικαστικά όργανα της Ε.Ε.\nΕτικέτες ΝΟΜΟΣΧΕΔΙΑ, ΤΥΧΕΡΑ ΠΑΙΧΝΙΔΙΑ\nΑντι- πάρτι στη Νομική Αθηνών...\nΜεγάλες Δόξες του σύγχρονου ελληνικού βίου έχουν αποφοιτήσει από τη Νομική Σχολή Αθηνών. Τα έδρανά της και οι τοίχοι της έγιναν κατά καιρούς μάρτυρες της επιστημονικής ανάπτυξης και της ανέλιξης στιλβουσών διανοιών που έμελλε να διαδραματίσουν σημαντικότατο ρόλο στις μικρές και μεγάλες εγχώριες υποθέσεις απόδοσης δικαιοσύνης (!), στη διακυβέρνηση της χώρας, στα media ή στη διοίκηση των επιχειρήσεών της…\nΠΑΟΚ: Άδεια η Τούμπα στη ρεβάνς του Κυπέλλου με τον ΟΣΦΠ\nΗ πειθαρχική επιτροπή της Super League έκρινε ως ευρείας κλίμακας τα επεισόδια που δημιούργησαν οι φίλαθλοι του ΠΑΟΚ στο Βόλο στο ματς της 18ης αγωνιστικής με τον Ολυμπιακό και αποφάσισαν να τιμωρήσουν τους «ασπρόμαυρους» με ποινή αποκλεισμού μιας αγωνιστικής της έδρας τους και 80 χιλιάδες ευρώ πρόστιμο.\nΕΣΡ: Πρόστιμα ύψους 35.000 ευρώ σε Mega, ANT1\nΤσουχτέρα πρόστιμα σε Mega, ANT1 αλλά και ραδιοτηλεοπτικούς σταθμούς της περιφέρειας, έρριξε σήμερα το Εθνικό Συμβούλιο Ραδιοτηλεόρασης (ΕΣΡ) κατά τη σημερινή του συνεδρίαση.\n20.000 ευρώ ομόφωνα στο τηλεοπτικό κανάλι MEGA για λάθος σήμανση αναφορικά με τη σειρά "Τρίτος Νόμος" στις 10 μ.μ, που σύμφωνα με την άποψη των μελών του\n«Η μετατροπή της Νομικής σε καταυλισμό μεταναστών είναι πέρα από τα όρια κάθε ανοχής», υπογράμμισε η υπουργός Παιδείας,\nΘεσσαλονίκη: Στόχος επίθεσης τα γραφεία του Συλλόγου Δικαστικών Επιμελητών\nΑυτοσχέδιος εμπρηστικός μηχανισμός αποτελούμενος από γκαζάκια, εξερράγη νωρίς το απόγευμα, έξω από τα γραφεία του Συλλόγου Δικαστικών Επιμελητών του Εφετείου Θεσσαλονίκης.\nΌπως ανακοίνωσε η Αστυνομία, από την μικρής ισχύος έκρηξη, προκλήθηκαν μικρές υλικές ζημιές.\nΤην ώρα της έκρηξης τα γραφεία του Συλλόγου, που στεγάζονται επί της οδού Ολυμπίου Διαμαντή, στο κέντρο της Θεσσαλονίκης, ήταν κλειστά.\nΕνα παραπολιτικό σχόλιο από την σημερινή "Ελευθεροτυπία" -το υπογράφει ο Δ. Χατζ.- δείχνει ανάγλυφα την φασιστική-ρατσιστική αντίληψη του διέπει τους βουλευτές του Καρατζαφερέικου πολιτικού μορφώματος.\nΤο παραθέτουμε χωρίς σχόλια\nΕτικέτες ΛΑΟΣ, ΡΑΤΣΙΣΜΟΣ\nΤΟ ΑΝΕΚΔΟΤΟ ΤΗΣ ΝΕΑΣ ΧΡΟΝΙΑΣ\nΑντιγραφή από τοπικό μπλοκ, χωρίς σχόλιο:Ουρές κόσμου σχηματίζονται στο πολιτικό γραφείο του Αντώνη Μπέζα. Ούτε ως υπουργός δεν είχε δει τόσο κόσμο. Προβληματισμένοι οι πολίτες, του εκφράζουν την αγωνία τους για το μέλλον του τόπου.Το γεγονός αυτό όμως δημιουργεί και μεγάλο πονοκέφαλο στους κάθε λογής φιλόδοξους που «θέλουν να γίνουν βεζίρηδες στη θέση του\nΟι Ηπειρώτες που δημιουργούν με τον ανθό της παράδοσης της νεολαίας\nΟι παραπομπές των πολιτικών\nΗ αλήθεια είναι ότι αν υπερίσχυε η αντίθετη άποψη και δεν γίνονταν εξεταστικές επιτροπές, κραυγές πάλι θα υψώνονταν. Απλώς θα είχαν διαφορετικό πρόσημο. Σ’ αυτήν την περίπτωση τα επιχειρήματα θα ήταν «δεν τόλμησαν», «δεν έκαναν μια εξεταστική ούτε για το θεαθήναι», «δεν θέλησαν να ρίξουν φως έστω εκ του ασφαλούς, αφού τα αδικήματα παραγράφηκαν» και άλλα τέτοια θεατρικά. Ετσι κι αλλιώς, ο δημόσιος διάλογος στη χώρα από κραυγή σε κραυγή πάει και πολλές φορές δεν είναι καν συνεπής. Αφού κραυγάσαμε επαρκώς για την έλλειψη θεσμικού\nΑΝΝΑ ΔΙΑΜΑΝΤΟΠΟΥΛΟΥ:«Πολιτικά καθοδηγούμενη» η κατάληψη της Νομικής\n«Είναι εξοργιστικό ότι πολιτικές δυνάμεις εκμεταλλεύονται με προκλητικό τρόπο την ανθρώπινη αγωνία, για να υπηρετήσουν κομματικές σκοπιμότητες, καταλύοντας τις πανεπιστημιακές ελευθερίες», δήλωσε η υπουργός Παιδείας Αννα Διαμαντοπούλου, με αφορμή την κατάληψη της Νομικής από μετανάστες, τονίζοντας: «Δεν βρέθηκαν εκεί τυχαία. Οδηγήθηκαν και καθοδηγήθηκαν». «Η μετατροπή της Νομικής σε καταυλισμό\nΕτικέτες ΔΙΑΜΑΝΤΟΠΟΥΛΟΥ, ΚΑΤΑΛΗΨΕΙΣ\nΠολική αρκούδα κολύμπησε 9 μέρες για να βρει τροφή\n«Αυτός ο άθλος αντοχής μπορεί να είναι αποτέλεσμα της αλλαγής στο κλίμα του πλανήτη», ισχυρίζονται οι επιστήμονες.\n«Πολική αρκούδα κολύμπησε ακατάπαυστα επί εννέα ημέρες, καλύπτοντας απόσταση 687 χιλιομέτρων σε αναζήτηση τροφής», αποκάλυψε νέα έρευνα.\nΕπιστήμονες που μελετούν τις αρκούδες γύρω από τη θάλασσα Μποφόρ, βορείως της Αλάσκας, ισχυρίζονται ότι «αυτός ο άθλος αντοχής μπορεί να είναι αποτέλεσμα της αλλαγής στο κλίμα του πλανήτη».\nΟ Αυστραλός υπουργός Εξωτερικών Κέβιν Ραντ:\nΤην αμέριστη συμπαράσταση και εμπιστοσύνη του προς την κυβέρνηση Παπανδρέου, η οποία θεωρεί ότι θα πρέπει να στηριχθεί γενναία από την Ε.Ε. και για την εξυπηρέτηση των ευρωπαϊκών συμφερόντων, εκφράζει στην ομογενειακή εφημερίδα “Νέος Κόσμος” ο Αυστραλός υπουργός Εξωτερικών Κέβιν Ραντ, λίγο πριν την επίσκεψη του στην Αθήνα.\nΠαπανδρέου - Προβόπουλος Συνάντηση στον απόηχο των δηλώσεων για αναδιάρθρωση\nΣυνάντηση με τον διοικητή της Τράπεζας της Ελλάδος κ. Γιώργο Προβόπουλο θα έχει σήμερα το μεσημέρι στις 11:15 ο πρωθυπουργός κ. Γιώργος Παπανδρέου, όπως ανακοινώθηκε τη Δευτέρα. Η συνάντηση θα πραγματοποιηθεί λίγες ημέρες αφού ο Γ.Προβόπουλος εξέφρασε κατηγορηματικά την εκτίμηση ότι πιθανή αναδιάρθρωση «θα άνοιγε έναν νέο μακροχρόνιο κύκλο δυσπιστίας για το μέλλον της ελληνικής οικονομίας».\nΟ διοικητής της ΤτΕ είχε τονίσει πως ακόμη και η συζήτηση περί αναδιάρθρωσης ζημιώνει τη χώρα.\nΥπενθυμίζεται ότι για την Τρίτη έχει προγραμματιστεί και σύγκληση του Υπουργικού Συμβουλίου, στο οποίο μεταξύ άλλων θα συζητηθούν και οι γενικές αρχές του φορολογικού νομοσχεδίου.\nΗ σκόπιμη διαχωριστική ένδειξη στον τίτλο δηλώνει προφανώς τη διπλή του σημασία: «παραπομπές», μεταβίβαση δηλαδή του ζητήματος στο αρμόδιο όργανο, και επιπλέον «πομπές», διαπόμπευση δηλαδή των πολιτικών των δύο μεγάλων κομμάτων μεταξύ τους. Το θέμα είναι ποιοι παραπέμπουν και ποιοι διασύρουν ποιους. Προφανώς οι ίδιοι. Αλλά και πάλι, σ’ αυτήν την ανόητη ταυτολογία (οι ίδιοι να παραπέμπουν τους ίδιους), πέραν του κοινού τους συμφέροντος, εξυπακούεται και η αναζήτηση μιας κοινής εννόησης και κατανόησης, έτσι για να συνεννοούμαστε.\nΑναρτήθηκε από το KAPISTRI στις 4:06 μ.μ. 1 σχόλιο:\nΑνεστάλη η 48ωρη απεργία των σιδηροδρομικών\nΚανονικά θα πραγματοποιηθούν τα δρομολόγια της ΤΡΑΙΝΟΣΕ μετά την απόφαση της Πανελλήνιας Ομοσπονδίας Σιδηροδρομικών να αναστείλει τις προγραμματισμένες για αύριο και μεθαύριο κινητοποιήσεις της. Οπως έγινε γνωστό, αντιπροσωπεία της ομοσπονδίας θα έχει συνάντηση με την ηγεσία του υπουργείου Υποδομών, από το αποτέλεσμα της οποίας θα εξαρτηθεί αν οι σιδηροδρομικοί θα προχωρήσουν ή όχι σε νέες κινητοποιήσεις.\nΕξάρθρωση σπείρας που εμπορευόταν... βρέφη!\nΟργανωμένο κύκλωμα Ελλήνων και Βουλγάρων, που διακινούσε έγκυες γυναίκες από τη Βουλγαρία στην Ελλάδα και προέβαινε σε αγοραπωλησίες βρεφών και παράνομες υιοθεσίες, εξαρθρώθηκε από το Τμήμα Καταπολέμησης Εμπορίας Ανθρώπων της Ασφάλειας Αττικής, έπειτα από οκτάμηνη έρευνα.\nΈπειτα από συντονισμένες επιχειρήσεις, συνελήφθησαν επτά άτομα στην Ελλάδα και πέντε στη Βουλγαρία ως μέλη της οργάνωσης,που κατηγορούνται για αρπαγή ανηλίκου, ενώ διερευνάται και η συμμετοχή άλλων προσώπων στις δραστηριότητες του κυκλώματος.\nΈγινε ήδη το πρώτο επίσημο ''κούρεμα'' κατά 25% ελληνικών ομολόγων\nΤην ίδια ώρα Βελγικό ινστιτούτο μας προτείνει άμεση αναδιάρθρωση του χρέους μας με ''κούρεμα'' εως και 40% γιατί αλλιώς προειδοποιούν πως το χρέος μας θα γίνει ανεξέλεγκτο. Σύμφωνα με το πρακτορείο Bloomberg, ο οικονομικός διευθυντής της ασφαλιστικής εταιρείας δήλωσε ότι διέγραψαν ήδη το 25% της αξίας των ελληνικών ομολόγων που βρίσκονται στην κατοχή τους, για να προλάβουν τις εξελίξεις και την κατάληξη των συζητήσεων για το αν θα είναι υποχρεωτικό το ''haircut''.\nΟι τηλεοπτικοί «ήρωες» των τελευταίων ημερών είναι οι φαρμακοποιοί. Ωρύονται όλη τη μέρα στα τηλεοπτικά δίκτυα, φωνάζουν ότι πλήττονται, υποστηρίζουν ότι με το άνοιγμα του επαγγέλματος θα χαθούν τα μικρά φαρμακεία, αλλά το χειρότερο είναι ότι τα κλείνουνεπιδεικτικά οι ίδιοι, αφήνοντας καταχείμωνο, σε εποχή έξαρσης των ιώσεων και της γρίπης, τον κόσμο εκτεθειμένο να τουρτουρίζει σε ατέλειωτες ουρές, για το\nΚλείνουν το σταθμό των Ευζώνων οι βενζινοπώλες\nΣε συμβολικό αποκλεισμό του μεθοριακού σταθμού των Ευζώνων, προχωρούν την Τρίτη, από τις 10 το πρωί και για δύο ώρες, οι βενζινοπώλες της ευρύτερης περιοχής, σε ένδειξη διαμαρτυρίας για την απόφαση της Πολιτείας να επαναλειτουργήσουν τα πρατήρια διάθεσης αφορολόγητων πετρελαιοειδών προϊόντων σε τρεις μεθοριακούς σταθμούς.\nΕντοπισμός λαθρομεταναστών στην Πρέβεζα\nAπο άντρες του Λιμενικού Σώματος Πάργας\nΤριάντα δύο λαθρομετανάστες (30 άνδρες και 2 γυναίκες) εντοπίστηκαν στην περιοχή Λούτσας της Πρέβεζας, απο άντρες του Λιμενικού Σώματος Πάργας.\nΟι λαθρομετανάστες είχαν φτάσει στην περιοχή με σκάφος νηολογίου Άμστερνταμ Ολλανδίας, το οποίο φυλάσσεται απο τις λιμενικές αρχές. Στην περιοχή βρίσκονται σε εξέλιξη έρευνες για τον εντοπισμό των διακινητών και τυχόν διαφευγόντων παράνομων μεταναστών.\nΚανονικά θα 'πρεπε να τους έχουν πάει να στεγασθούν στην\nΤο χρονικό του μακελειού στη Μόσχα\nΚατάληψη της νομικής από μετανάστες. Απόσπασμα από τη συνέντευξη Τύπου...\nΑΠ’ τον αραμπά στο κάρο κι ύστερα στο αυτοκίνητο. Μας ήρθε βαριά η πρόοδος, και το αυτοκίνητο «υπό διωγμόν» στην Ελλάδα. Με τέλη, καύσιμα και διόδια, με τη γραφειοκρατία επιβραδυντική και δραχμοβόρα για έναν εκτελωνισμό και τον φορτηγατζή με «λαδωτήρι» στο χέρι να παίρνει σειρά για τα «χαρτιά». Με τη λακκούβα θανάσιμο εχθρό του να χάσκει σε αδιάφορα μάτια πολιτικών, τοπικών και… ευρυζωνικών, που «παίζουν» μόνο όταν τα ρουθούνια τους οσμιστούν ψήφο.\nΕστία τους η Νοτιοανατολική Ασία: Νόσος πτηνών\nΗ περιοχή που πλήττεται περισσότερο από τις συνέπειες της υπερθέρμανσης του πλανήτη και χαρακτηρίζεται από υψηλή πληθυσμιακή πυκνότητα και ελλειμματικό σύστημα υγειονομικής εποπτείας, η Ν.Α.Ασία, χρεώνεται με την εμφάνιση νέων ασθενειών μερικές από τις οποίες μπορούν να μετατραπούν σε πανδημία, σύμφωνα με έρευνες που δημοσιεύονται στην Μπανγκόκ.\nΑρχιεπίσκοπος: Κανείς δεν συλλαμβάνεται σε αυτή την χώρα\nΤην έντονη απογοήτευση του για το πολιτικό σύστημα εξέφρασε ο Αρχιεπίσκοπος μιλώντας στον Μάκη Τριανταφυλλόπουλο και την εκπομπή «Κίτρινος Τύπος». Ο κ. Ιερώνυμος τόνισε ότι νιώθει ιδιαίτερα πικραμένος αλλά και ντροπή για όσα συμβαίνουν. «Όλοι μιλούν για κλέφτες. Κλέφτες από εδώ κλέφτες από εκεί αλλά κανείς δεν συλλαμβάνεται. Κανείς δεν φταίει, ούτε από τον ένα ούτε από τον άλλο χώρο».\nΗ ελπίδα της Αϊτής\nΣτη χώρα όπου ζουν, εκατοντάδες χιλιάδες άνθρωποι παραµένουν άστεγοι κι ας έχει περάσει ένας χρόνος από τον καταστροφικό σεισµό που αφαίρεσε περισσότερες από 300.000 ψυχές. Στη χώρα όπου ζουν, µια επιδηµία χολέρας, άµεση συνέπεια της καταστροφής, έχει ήδη στοιχίσει 4.000 ζωές. Οι µεγάλοι όλο γι’ αυτά µιλούν, κι αν δεν µιλούν γι’ αυτά ασχολούνται µε τις αµφισβητούµενες\nΤΟΥ ΔΗΜΗΤΡΗ ΜΗΤΡΟΠΟΥΛΟΥ στα ΝΕΑ\nΕΔΩ ΚΑΙ ΕΝΑΜΙΣΗ χρόνο, ο Βόλφγκανγκ Σόιµπλε είναι το στωικό πρόσωπο της κρίσης. Η στωικότητα είναι – και –προσωπική. Θύµα απόπειρας δολοφονίας που του άφησε µια σφαίρα στη σπονδυλική στήλη, ο υπουργός Οικονοµικών του Βερολίνου είναι από το 1990 σε καροτσάκι.\nΜεγάλο σχέδιο συγχωνεύσεων, καταργήσεων σχολείων, αλλά και επανιδρύσεων σε περιπτώσεις που θα κριθεί απαραίτητο αλλάζει ριζικά τον «χάρτη» της Εκπαίδευσης από την επόμενη σχολική χρονιά. Μονοθέσια, διθέσια και τριθέσια σχολεία θα είναι τα πρώτα που θα κλείσουν, ενώ συγχωνεύσεις αναμένονται και σε λυκειακές τάξεις αλλά και σε σχολικές μονάδες που λειτουργούν στην ίδιο χώρο. Το ποσοστό των σχολείων που θα βάλουν «λουκέτο» δεν είναι ξεκάθαρο, αλλά οι ομοσπονδίες των\nΡΕΠΟΡΤΑΖ ΣΤΑ ΝΕΑ: ΗΛΙΑΣ ΓΕΩΡΓΑΚΣ\nΕπανάσταση στην πρωτοβάθµια φροντίδα υγείας φέρνει το σχέδιο για την πρόσβαση όλων των ασφαλισµένων σε ιδιώτες γιατρούς, µε στόχο την αναβάθµισή της. Παράλληλα, ο κοινός «τιµοκατάλογος» σε ό,τι αφορά τις ιατρικές παροχές θα λύσει το πρόβληµα των ασφαλισµένων «δύο ταχυτήτων»… Ειδικότερα και σύµφωνα µε το σχέδιο, υπό τον Εθνικό Οργανισµό Παροχής\nΤα ταμεία των κομμάτων\nΗ λέξη διαπλοκή, που αμέτρητες φορές ακούστηκε σ’ αυτή τη χώρα τα τελευταία χρόνια χωρίς ποτέ η αναφορά σε αυτήν να οδηγήσει τελικά κάπου, έχει μια σημασία: σημαίνει ότι κάποιοι δια – πλέκονται. Δηλαδή, δεν γίνεται να υπάρχει διαπλοκή με… έναν! Στο μέγα σκάνδαλο της Ζίμενς λοιπόν, για να υπάρχει δια – πλοκή, υπάρχουν τουλάχιστον δύο: το πολιτικό μέρος και το επιχειρηματικό μέρος.\nDER SPIEGEL: Ο ΕΠΙΚΕΦΑΛΗΣ ΤΟΥ EFSF ΠΡΟΤΕΙΝΕ ΝΕΟ ΔΑΝΕΙΟ ΣΤΗΝ ΕΛΛΑΔΑ ΓΙΑ ΝΑ ΕΠΑΝΑΓΟΡΑΣΕΙ ΟΜΟΛΟΓΑ ΤΗΣ ΑΠΟ ΟΣΟΥΣ ΠΙΣΤΩΤΕΣ ΤΟ ΕΠΙΘΥΜΟΥΝ * ΜΕ ΠΟΙΟΥΣ ΟΡΟΥΣ ΘΑ ΧΟΡΗΓΗΘΕΙ\nΠρόταση με συγκεκριμένα βήματα για επαναγορά από την Ελλάδα μέρους του χρέους της κάνει ο Κλάους Ρέγκλινγκ, επικεφαλής του EFSF (Μηχανισμός Στήριξης), στο τελευταίο τεύχος του γερμανικού «Der Spiegel». Ρέγκλινγκ, Ρεν, Γιουνκέρ ετοιμάζονται για το «σχέδιο Β'» Σύμφωνα με τη βασική του ιδέα, ο μηχανισμός δίνει στη χώρα μας ένα δάνειο με ευνοϊκότερους όρους αποπληρωμής και τόκους χαμηλότερους από τον τρέχοντα δανεισμό.\nΑφού έτσι εσείς, έτσι κι εγώ. Ποιοι πολιτικοί έλαβαν μέρος στα γλέντια της Siemens; Ολοι.\nΓιατί ένοχοι οι πρωθυπουργοί και οι αρμόδιοι υπουργοί. Γιατί συνένοχοι οι υπόλοιποι που με όλα αυτά τα καραγκιοζιλίκια θόλωσαν τα νερά και επί της ουσίας τους έβγαλαν όλους λάδι για τα παλιά.\nΑλλά και γιατί επίσης συνένοχοι άπαντες των δύο μεγάλων\nΕυθύνες µε... κλήρωση!\n«Και τότε ρίξανε τον κλήρο να δούνε ποιος - ποιος θα φαγωθεί...». αυτό έγινε στο µικρό καράβι που, ως γνωστόν, ήταν αταξίδευτο.\nΟ κλήρος έπεσε σε ορισµένους πολιτικούς σε φάση αποδροµής ή εντελώς έκτος πολιτικής. Κάθαρση θέλει το πλήθος στο Κολοσσαίο; Κάθαρση θα έχει, αλλά αργότερα! Από πολιτική άποψη ξανακαίµε τα καµένα για να σωθούν οι υπόλοιποι.από νοµική, µηδέν εις το πηλίκον.\nΚόντρα φαρμακοποιών - υπουργείου\nΥπάρχουν υπόλοιπα οφειλών προς τα φαρμακεία, παραδέχτηκε στην τηλεόραση του ΣΚΑΪ και την εκπομπή «Πρώτη Γραμμή», ο υφυπουργός Υγείας, Μιχάλης Τιμοσίδης, με αφορμή τις κινητοποιήσεις των φαρμακοποιών.\nΣημείωσε πως η ηγεσία του υπουργείου έχει κάνει προσπάθειες να διορθώσει τα πράγματα, επισημαίνοντας ότι στα μεγάλα ταμεία, όπως το ΙΚΑ, και τον ΟΓΑ, οι πληρωμές είναι τακτικές.\nΝομική: “κλειστόν λόγω μεταναστών” - Μπέρδεψαν το άσυλο με το... άσυλο\nΈνα απίστευτο σκηνικό έχει στηθεί στη Νομική Σχολή της Αθήνας το οποίο αναδεικνύει το απίστευτο αλαλούμ που επικρατεί τόσο στα πανεπιστημιακά ιδρύματα όσο και στο θέμα της λαθρομετανάστευσης... Κοινός παρονομαστής το άσυλο, αλλά υπό ποια έννοια;\nΌλοι συμπαρίστανται στους λαθρομετανάστες όμως η κόντρα που έχει ξεσπάσει ύστερα από μια σειρά απίθανων γεγονότων έχει οδηγήσει το ίδρυμα σε λουκέτο και τους μετανάστες σε... απεργία πείνας.\nΔιεθνές Νομισματικό Ταμείο Αναθεωρημένη προς τα πάνω η πρόβλεψη για την παγκόσμια ανάπτυξη το 2011\nΤο Διεθνές Νομισματικό Ταμείο αναθεώρησε προς τα πάνω την πρόβλεψή του για την παγκόσμια ανάπτυξη το 2011 στο 4,4% (έναντι της αρχικής πρόβλεψης στο 4,2%), χάρη στη βελτίωση των οικονομικών προοπτικών για τις Ηνωμένες Πολιτείες (3%) και των αμετάβλητων προβλέψεων για την ευρωζώνη (1,5%). Ωστόσο απαρίθμησε μία σειρά από κινδύνους που αντιμετωπίζει η παγκόσμια οικονομία.\nΣτην κατάσταση που βρέθηκε η χώρα μας, ο λαός δεν περιμένει και πολλά πλέον! Μάλλον, το πήρε απόφαση.. Γυρίσαμε πίσω, πενήντα-εξήντα χρόνια! Και πού είσαι ακόμα! Άγνωστο τι μας περιμένει! Όμως, σ’ έναν λαό σαν τον Ελληνικό, μπορείς να του πάρεις σχεδόν ό,τι έχει και δεν έχει, εκτός από ένα πράγμα! Τη νοημοσύνη του, που είναι πολύ υψηλή! Τη νοημοσύνη και διορατικότητα ο Έλληνας\nΕΛΕΥΘΕΡΟΤΥΠΙΑ: "Ιδού η πρόταση για την Ελλάδα"\nO επικεφαλής του ευρωπαϊκού μηχανισμού στήριξης, Γερμανός Κλάους Ρέγκλινγκ, είναι ο πνευματικός πατέρας του σχεδίου\nΣόιμπλε : Ενίσχυση Ταμείου μόνον αν οι χώρες-μέλη κάνουν το καθήκον τους\nΗ επίδειξη αλληλεγγύης δεν είναι εφικτή χωρίς την προηγούμενη "αυτοβοήθεια" των χωρών-μελών και η Γερμανία δεν θα μπορέσει να βελτιώσει το Ευρωπαϊκό Ταμείο Χρηματοπιστωτικής Σταθερότητας, αν όλες οι χώρες της ευρωζώνης δεν κάνουν το καθήκον τους, δήλωσε σήμερα ο Γερμανός υπουργός Οικονομικών Βόλφγκανγκ Σόιμπλε.\nΕτικέτες ΓΕΡΜΑΝΙΑ, ΟΙΚΟΝΟΜΙΚΑ ΜΕΤΡΑ


Χέιζελ 1985 | Champions League | Λίβερπουλ - Γιουβέντους | cleverbet\nΧέιζελ 1985: Όλη η αλήθεια σ’ ένα ραντεβού θανάτου!\nΗμ/νία: Μάιος 29, 2018\nΣαν σήμερα στις 29 Μαΐου 1985 έλαβε χώρα μια από τις χειρότερες ποδοσφαιρικές τραγωδίες, μέσα στην οποία 39 άνθρωποι έχασαν τη ζωή τους κι άλλοι περίπου 600 τραυματίστηκαν. Ένας τελικός Champions League που έμελλε να ήταν εφιαλτικός. Πολλά ψέματα, ανακρίβειες και απόκρυψη της αλήθειας.\nΕκείνη η μέρα στο Χέιζελ σίγουρα δεν τιμάει απολύτως κανέναν. Σίγουρα είναι μια μέρα που μπαίνει στις μαύρες σελίδες του ποδοσφαίρου. Οι τελικοί είναι γιορτή κι όχι πόλεμος. Ωστόσο σ’ εκείνον τον τελικό ανάμεσα στην Λίβερπουλ και τη Γιουβέντους τα πράγματα ήταν εντελώς διαφορετικά. Ένα οργανωμένο ραντεβού θανάτου, οδήγησε σε μια μεγάλη τραγωδία. Μια τραγωδία που δε θα ξεχαστεί ποτέ και που ελάχιστοι γνωρίζουν την πραγματική αλήθεια. Οι περισσότεροι έχουν διαβάσει παραποιημένη την ιστορία.\nΑς ξετυλίξουμε λίγο το κουβάρι μιας τεράστιας ιστορίας. Μιας ιστορίας που οδήγησε σε καταστροφικές συνέπειες εκείνη την ημέρα, διότι αθώοι άνθρωποι έχασαν τις ζωές τους κι άλλοι τόσοι τραυματίστηκαν. Οι ευθύνες για όλο αυτό που συνέβη τότε ήταν πάρα πολλές, όμως το εξιλαστήριο θύμα που πλήρωσε για όλες τις συνέπειες ήταν ένα. Ένα θύμα που ακόμα και σήμερα κουβαλάει τη συγκεκριμένη στάμπα. Η ώρα της αλήθειας όμως έφτασε. Πρέπει να ακουστεί.\nΗ όλη ιστορία ξεκινάει από τη διοργανώτρια αρχή και από την τοποθεσία στην οποία θα πραγματοποιούνταν εκείνος ο τελικός. Το γήπεδο βρισκόταν στις Βρυξέλλες και ήταν το Χέιζελ.\nΤο συγκεκριμένο στάδιο εκείνη την εποχή όμως ήταν ακατάλληλο για να φιλοξενήσει έναν τελικό Champions League. Το πρώτο μεγάλο λάθος ξεκινάει από αυτό. Το στάδιο των Βρυξελλών δεν πληρούσε τις απαιτούμενες προϋποθέσεις από την UEFA. Όμως οι υπεύθυνοι σφύριξαν αδιάφορα, επέτρεψαν να γίνει ο τελικός στο στάδιο αυτό του Βελγίου. Το αποτέλεσμα; Καταστροφικό. 39 νεκροί και πάνω από 600 τραυματίες.\nΤα λάθη ωστόσο δεν σταματούν εδώ από τη διοργανώτρια αρχή. Το συγκεκριμένο συμβάν συνέβη μία ώρα πριν την προγραμματισμένη έναρξη του αγώνα. Η απόφαση που θα έπρεπε να παρθεί τότε ήταν η αναβολή του αγώνα. Οι ιθύνοντες ωστόσο αγνόησαν την ύπαρξη τραυματιών και θυμάτων και με τη πρόφαση να μην υπάρξει περαιτέρω βία, αποφάσισαν την κανονική έναρξη του αγώνα.\nΟ «φταίχτης» της τραγωδίας\nΜετά την τραγωδία και την λανθασμένη διεξαγωγή του αγώνα που έστεψε πρωταθλήτρια την Γιουβέντους με λανθασμένη υπόδειξη πέναλτι (μικρή σημασία έχει το αγωνιστικό) έπρεπε η ευθύνη να χρεωθεί στους υπεύθυνους της τραγωδίας. Ακόμα ένας λάθος χειρισμός. Όλο το φταίξιμο έπεσε πάνω στους οπαδούς της Λίβερπουλ, με αποτέλεσμα ο σύλλογος να σηκώσει όλο το βάρος των αμαρτιών του αγγλικού ποδοσφαίρου ή καλύτερα του χουλιγκανισμού.\nΗ πρωθυπουργός της Αγγλίας, Μάργκαρετ Θάτσερ, σε συνεννόηση με την UEFA, αποφάσισε να αποκλείσει τις αγγλικές ομάδες για πέντε χρόνια από οποιαδήποτε ευρωπαϊκή διοργάνωση, ενώ την Λίβερπουλ που συμμετείχε στην τραγωδία και χρεώθηκε και το φταίξιμο, για έξι! Ακόμα και σήμερα, λοιπόν, τριάντα χρόνια μετά την τραγωδία εκείνη η στάμπα έχει μπει για τα καλά στους οπαδούς της Λίβερπουλ. Μάλιστα το χειρότερο είναι ότι ο κόσμος δε ξέρει και βγάζει συμπεράσματα.\nΗ λέξη «δολοφόνοι» συνοδεύει τους οπαδούς της Λίβερπουλ. Ένας τίτλος που στοιχειώνει τόσο τους ίδιους όσο και το σύλλογο. Που παράλληλα οδηγεί λανθασμένα στην απόλυτη θυματοποίηση των σκληροπυρηνικών οπαδών της Juventus ή αλλιώς των λεγόμενων «ultras» αν θέλετε.\nΗ πραγματική αλήθεια της τραγωδίας\nΗ συγκεκριμένη τραγωδία στην πραγματικότητα ήταν ένα ραντεβού θανάτου που ξεκινάει από πιο πίσω. Οι ρίζες του κακού είναι πολλές περισσότερες από μια… κόντρα μεταξύ των οπαδών της Λίβερπουλ και της Γιουβέντους. Δεν έχει καμία απολύτως σχέση αυτό με την πραγματικότητα.\nΟφείλουμε να πάρουμε τα πράγματα όμως με τη σειρά και να απορυθμίσουμε με στοιχεία την απόλυτη αλήθεια για εκείνη την ποδοσφαιρική τραγωδία. Για εκείνο το ραντεβού θανάτου των οπαδών που έγινε η αιτία μέχρι και σήμερα να σταμπαριστεί η Λίβερπουλ και οι οπαδοί της.\nΡώμη 1984: Ένα χρόνο νωρίτερα, η Λίβερπουλ είχε κατακτήσει το Champions League κόντρα στην Ρώμα στην ιταλική πόλη. Εκείνος ο τελικός ξεκίνησε και τελείωσε χωρίς να συγκριθεί με τον τελικό του Χέιζελ. Ωστόσο η ιστορία ξεκινάει από εδώ. Από εκείνη την ημέρα, όταν οι οπαδοί της Ρόμα αρνήθηκαν την ήττα από την Λίβερπουλ με αποτέλεσμα να αντιδράσουν.\nΣυγκεκριμένα οι Ιταλοί επιτέθηκαν και μαχαίρωσαν δεκάδες φίλαθλους της Λίβερπουλ, κυρίως οικογένειες. Ένα 13χρονο αγόρι είχε βιαστεί και στο πρόσωπο του οι Ιταλοί είχαν κάνει 200 χαρακιές. Από τότε και μετά, με τις μνήμες να είναι νωπές, η λέξη εκδίκηση ήταν κάτι που επικρατούσε στο λεξιλόγιο των ανθρώπων που βρέθηκαν τότε στο Χέιζελ.\nΡαντεβού θανάτου: Στη τραγωδία του Χέιζελ ένα χρόνο αργότερα, τα πράγματα ήταν εντελώς διαφορετικά. Οι οπαδοί δεν ήταν μόνο «reds» και «bianconeri». Συγκεκριμένα μέσα στο πλήθος υπήρχαν οπαδοί των Σταντάρ Λιέγης, Ρόμα, Λούτον Τάουν, Μίλγουολ, Γουέστ Χαμ, Νιουκάστλ και Τσέλσι. Όλοι είχαν έρθει μ’ ένα σκοπό. Να εκδικηθούν ή να μοιράσουν τον τρόμο. Δεν ήρθαν να παρακολουθήσουν τη γιορτή ενός τελικού.\nΟι συγκεκριμένοι οπαδοί μεταξύ τους είχαν ενωθεί κι είχαν ταξιδέψει στο Βέλγιο. Η οργή ήταν μεγάλη και το μίσος απύθμενο. Μάλιστα η UEFA φοβούμενη τα επεισόδια από πλευράς των οπαδών της Λίβερπουλ, αποφάσισε να δώσει λιγότερα εισιτήρια στους «reds» βάση του προβλεπόμενου. Όσα έμειναν μοιράστηκαν στους ντόπιους Βέλγους και ορίστηκε στο γήπεδο μία κερκίδα ουδέτερων οπαδών.\nΩστόσο οι Βέλγοι πούλησαν στη μαύρη αγορά τα συγκεκριμένα εισιτήρια σε οπαδούς της Γιουβέντους και της Ρόμα. Οι δε Άγγλοι, ψυλλιασμένοι, είχαν προμηθευτεί από νωρίς εισιτήρια. Όσοι δε κατάφεραν να βρουν εισιτήριο εγκαίρως προχώρησαν στην εύρεση μέσω της μαύρης αγοράς που τους έστειλε συστημένους στο στόμα του λύκου.\nΗ τραγωδία: Η εξέλιξη μετά απ’ όλη αυτή την κατάσταση ήταν κάτι περισσότερο από τραγική. Αρχικά η όλη ιστορία ξεκίνησε από ορισμένους οπαδούς της Γιουβέντους, οι οποίοι επιτέθηκαν στους οπαδούς της Λίβερπουλ που βρίσκονταν πιο κοντά βάση εύρεσης εισιτηρίου. Οι Ιταλοί άρχισαν να πετούν επίσης αντικείμενα για να έρθει η μοιραία αντίδραση από την απέναντι πλευρά. Οι Άγγλοι οπαδοί, περίπου 100 άτομα, έριξαν το κιγκλίδωμα κι επιτέθηκαν στους Ιταλούς.\nΕίναι αυτό που λέμε, η δράση φέρνει αντίδραση. Τότε, φοβισμένοι οι οπαδοί της Γιουβέντους προσπάθησαν να διαφύγουν. Οι τελευταίοι όμως στην εξέδρα ήταν κολλημένοι στον τοίχο. Ορισμένοι κατάφεραν να πηδήξουν και να γλυτώσουν, ωστόσο άλλοι δεν πρόλαβαν με αποτέλεσμα από την πίεση που επικράτησε να έχουμε την κατάρρευση του τοίχου και συνεπώς τον τραυματισμό και τους θανάτους των θυμάτων. Σε όλη αυτή τη διάρκεια των επεισοδίων, η αστυνομία και οι σεκιουρητάδες δεν εμφανίστηκαν ποτέ. Δείγμα της έλλειψης οργάνωσης που υπήρχε.\nΣίγουρα, σε καμία περίπτωση δεν δικαιολογούμε τα συγκεκριμένα γεγονότα. Μιλάμε για μια από τις πιο μαύρες ημέρες στην ιστορία του αθλητισμού, ωστόσο καλό θα είναι ο κόσμος να γνωρίζει την αλήθεια των όσων έγιναν κι όχι ότι ακούγεται γενικότερα. Τέλος, καλύτερα σε τέτοιες περιπτώσεις απλά να παραμένεις σιωπηλός. Το θέμα είναι πολύ λεπτό και δύσκολο.\nΗ μαρτυρία ενός οπαδού της Λίβερπουλ που βρέθηκε στο Χέιζελ\n«Μετά το ματς με τη Τσέλσι για το πρωτάθλημα, στο σπίτι ενός φίλου οργανώναμε την εκδρομή μας στο Βέλγιο. Θέλαμε να νοικιάσουμε ένα βαν, ήταν ο πιο εύκολος τρόπος να βρεθούμε εκεί, χωρίς τη παραμικρή ταλαιπωρία. Η εταιρεία για αρχή ήταν αρνητική, κάναμε ώρα να τους πείσουμε πως δεν είμαστε… χούλιγκαν.\nΤελικά τα καταφέραμε όμως υπήρχε ακόμη ένα πρόβλημα, τα εισιτήρια. Ο σύλλογος σε συνεργασία με την αστυνομία ήθελε τις πληροφορίες για το ταξίδι μας. Κάθε λεπτομέρεια της διαδρομής μας. Αυτό γινόταν για να αποφευχθούν επεισόδια παρόμοια με αυτών της Ρώμης, το 1984.\nΤην Κυριακή το βράδυ ξεκινήσαμε προς Ντόβερ, να πάρουμε το επόμενο πρωί το φέρι για την Οστένδη. Το πρωί της Τρίτης φύγαμε από την Οστένδη με προορισμό το Μπριζ, όπου θα διανυκτερεύαμε. Τη Τετάρτη το πρωί θα πηγαίναμε στις Βρυξέλλες και την επόμενη μέρα θα παίρναμε τη διαδρομή της επιστροφής.\nΗ Οστένδη ήταν ήσυχη. Στο Μπριζ οι οπαδοί μας είχαν κατακλύσει τα μπαρ της πόλης και είχαν στήσει το δικό τους πάρτι. Προς το ξενοδοχείο είχαν ακουστεί σχόλια πως τρία άτομα είχαν χαθεί, οπότε για μία στιγμή είχαμε σκεφτεί τα χειρότερα. Τελικά, είχαν πάει να περάσουν την ώρα τους με γυναίκες.\nΤην ημέρα του τελικού, κατά τις 16:00 (τοπική ώρα), βρεθήκαμε σε ένα μπαρ κοντά στο γήπεδο. Σε αυτό υπήρχαν αρκετοί οπαδοί που… περίμεναν τους οπαδούς της Γιουβέντους. Οι αναμνήσεις από τη Ρώμη το ’84 ήταν ακόμα νωπές.\nΜάλιστα, οι οπαδοί της Juventus είχαν βαφτιστεί στόχος από τις αρχές για τα επεισόδια στο Μπέρμιγχαμ δύο χρόνια νωρίτερα, όταν είχαν μαχαιρώσει αρκετούς οπαδούς της Άστον Βίλα. Οι οπαδοί που βρέθηκαν δίπλα στη Liverpool τη μέρα εκείνη δεν ήταν σαν αυτούς που ακολούθησαν την ομάδα το ’77, το ’78 ή το ’81. Θέλανε εκδίκηση.\nΜαζί με τον αδερφό μου και μερικά φιλαράκια εισήλθαμε από νωρίς στο γήπεδο, προκειμένου να αποφύγουμε την όποια περίεργη κατάσταση. Όταν ο κόσμος γέμιζε τις εξέδρες είδα κάτι το ασυνήθιστο που μου προκάλεσε εντύπωση. Στις εξέδρες υπήρχαν οπαδοί της Σταντάρ Λιέγης, με ένα περίεργο λουκ που παρέπεμπε σε skinheads. Αναρωτήθηκα τι ήθελαν εκεί. Μία ώρα πριν το ματς το γήπεδο είχε γεμίσει. Είχε πάρα πολύ κόσμο, περίεργο για τέτοιο τελικό.\nΔίπλα μας, στο μισό των οπαδών της Γιουβέντους, υπήρξαν κάποιοι φίλαθλοι της Λίβερπουλ που βρήκαν εισιτήριο για εκείνη την εξέδρα. Αμέσως οι Ιταλοί οπαδοί τους επιτέθηκαν. Ταυτόχρονα, άρχισε από τη μεριά τους η ρίψη αντικειμένων προς εμάς. Οι οπαδοί μας, αντεπιτέθηκαν. Έριξαν το κιγκλίδωμα και 100 άτομα επιτέθηκαν στους Ιταλούς. Φοβισμένοι οι οπαδοί της Γιουβέντους στο ντου των «κόκκινων» προσπάθησαν να διαφύγουν.\nΟι τελευταίοι στην εξέδρα ήταν κολλημένοι στο τοίχο. Στη προσπάθεια αυτή δημιουργήθηκε μία ασφυκτική πίεση που οδήγησε στο θάνατο μερικών, κάποιοι άλλοι ήταν πιο γρήγοροι και κατάφεραν να πηδήξουν το τοίχο και να σωθούν, πριν αυτός καταρρεύσει. Κι ενώ υπήρχε αυτό το χάος η αστυνομία δεν έκανε τίποτα, ούτε οι σεκιουριτάδες. Δεν υπήρχε οργάνωση.\nΉταν ντροπή από την UEFA να ξεκινήσει ο αγώνας μετά από αυτό. Ήταν ντροπή. Όταν φύγαμε από το γήπεδο στο δρόμο μας συναντήσαμε skinheads οπαδούς της Τσέλσι με σημαίες της Αγγλίας. Καταλάβαμε πως η σύγκρουση αυτή ήταν κάτι παραπάνω από μια απλή μάχη οπαδών. Ήταν ένα ραντεβού θανάτου σε εθνικό επίπεδο».\nTags:29 Μαΐου 1985Champions LeagueΓιουβέντουςΛίβερπουλΧέιζελ\nPrevious : ΠΑΟΚ – ΠΑΟ 29/05/2018\nNext : Προγνωστικά Ιαπωνία – Γκάνα 30/05/2018\nΠροτάσεις Πάμε Στοίχημα (7-5)\nΠρογνωστικά Τσάμπιονς Λιγκ: Ξεκάθαρο φαβορί (7-5)\nWinmasters.gr: Πρόωρος τελικός στη Βαρκελώνη με συναρπαστικές αγορές παικτών!\nΠρογνωστικά Τσάμπιονς Λιγκ: Η μάχη των φαβορί (1-5)\nWinmasters.gr: Ημιτελικός εκπλήξεων στο Λονδίνο με 190 στοιχήματα!


Aggelos-Painting issues: Τοίχοι και Γενικοί κανόνες.\nΤοίχοι και Γενικοί κανόνες.\nΡήγματα και συμβουλές : Τι πρέπει να ξέρουμε.\nΡήγματα παρουσιάζονται σε όλα τα είδη των επιχρισμάτων. Η κυριότερη αιτία τους είναι η συστολή των κονιαμάτων κατά την πήξη τους, μπορεί όμως να υπάρχουν και άλλες αιτίες όπως η καθίζηση του τοίχου η ανομοιομορφία των υλικών που καλύπτονται από το επίχρισμα κλπ. Τα ρήγματα είναι πολύ δυσάρεστα για τα επιχρίσματα τύπου τεχνητού λίθου, επειδή δεν υπάρχει τρόπος να επισκευαστούν. Είναι επίσης δυσάρεστα και στις πατητές τσιμεντοκονίες που έχουν σκοπό να εξασφαλίσουν στεγανότητα και που αν επισκευαστούν είναι αμφίβολο αν θα πετύχει η στεγανοποίηση. Για να επισκευαστούν τα ρήγματα πρέπει πρώτα να τα ανοίξουμε και να τα βαθύνουμε. Στη θέση κάθε ρήγματος σχηματίζεται έτσι ένα αυλάκι που ο πυθμένας του έχει πλάτος λίγο μεγαλύτερο από τα χείλη του. Το βάθος του αυλακιού είναι συνήθως ίσο με το πάχος της τελευταίας στρώσης του επιχρίσματος. Βέβαια το βάθος πρέπει να είναι μεγαλύτερο αν το ρήγμα προχωρεί και στα πιο κάτω στρώματα γιατί αλλιώς το άνοιγμα θα παρουσιασθεί και πάλι στην επιφάνεια. Πριν από την επισκευή τα αυλάκια βρέχονται με νερό. Καλύτερο είναι να βρέχονται με γαλάκτωμα ή με αριάνι ( αραιωμένο τσιμεντοπολτό ). Όταν διαβραχούν τόσο ώστε να μην απορροφούν άλλο νερό γεμίζονται με κονίαμα ίδιο με εκείνο που αποτελεί την τελευταία στρώση του επιχρίσματος. Η επιφάνεια τρίβεται με το τριβίδι ή πιέζεται με το μυστρί ανάλογα με το είδος του επιχρίσματος που επισκευάζεται. Επειδή οι επισκευές αυτές γίνονται από τους ελαιοχρωματιστές που επείγονται να αρχίσουν τη δουλεία τους συχνά χρησιμοποιούνται ταχύπηκτα κονιάματα. Τα κονιάματα αυτά μπορεί να διαφέρουν από το κονίαμα της τελευταίας στρώσης. Η λύση αυτή είναι κακή και πρέπει να αποφεύγεται επειδή καταστρέφεται η ενότητα και η ομοιομορφία του επιχρίσματος.\nΑιτία των αποφλοιώσεων είναι συνήθως η υγρασία αλλά σε πολλές περιπτώσεις ευθύνεται και η κακή ποιότητα των υλικών και η πρόχειρη τοποθέτηση των επιχρισμάτων. Συνήθως φουσκώνει και αποκολλάται σε μια περιοχή το επίχρισμα σε όλο του το πάχος. Σπανιότερα μπορεί να αποκολληθεί μόνο η τελευταία στρώση. Για να είναι ριζική η επισκευή των αποφλοιώσεων πρέπει να συνοδεύεται και με τη στεγανοποίηση του τοίχου. Αλλιώς είναι επόμενο ότι το επίχρισμα θα ξαναφουσκώσει είτε στο ίδιο μέρος είτε λίγο παρακάτω. Πριν γίνει η επισκευή πρέπει να αφαιρείται όλο το επίχρισμα που έχει φουσκώσει και όχι μόνο εκείνο που είναι έτοιμο να πέσει. Η αφαίρεση γίνεται με το μυστρί ή με τη σπάτουλα ή ακόμα και με ένα σκεπάρνι. Αν κάποιος κτυπήσει τον τοίχο πχ με ένα σκεπάρνι είναι εύκολο να διαπιστώσει από τον ήχο σε ποια περιοχή είναι φουσκωμένο το επίχρισμα και σε ποια δεν είναι. Μετά την αφαίρεση του επιχρίσματος , οι πέτρες ή τα τούβλα που αποτελούν τον τοίχο πρέπει να καθαρίζονται καλά έτσι ώστε να απομακρύνονται όλα τα υπολείμματα των κονιαμάτων που μπορεί να έχουν μείνει κολλημένα. Με ιδιαίτερη προσοχή πρέπει να καθαρίζονται οι αρμοί τους σε αρκετό βάθος ώστε να δημιουργείται επιφάνεια κατάλληλη για την πρόσφυση του νέου επιχρίσματος. Το κομμάτι του τοίχου που έχει φανεί με την απομάκρυνση του επιχρίσματος πρέπει να βρέχεται τόσο καλά ώστε να μην απορροφά άλλο νερό. Έπειτα γίνεται το νέο επίχρισμα με τον ίδιο ακριβώς όπως και το αρχικό. Χρησιμοποιούνται τα ίδια κονιάματα ο ίδιος αριθμός στρώσεων ο ίδιος τρόπος εφαρμογής και τα ίδια εργαλεία για την διαμόρφωση της τελικής επιφάνειας. Αν βέβαια η αποφλοίωση περιορίζεται μόνο στην τελευταία στρώση του επιχρίσματος τότε η επισκευή περιορίζεται μόνο σε αυτή.\nΠροσοχή : Δεν πρέπει να απλοποιούμε την εργασία μειώνοντας τον αριθμό των στρώσεων χρησιμοποιώντας ταχύπηκτα κονιάματα, δηλαδή γύψο ή τσιμεντοκονίαμα. Ο τρόπος αυτός της επισκευής είναι κακότεχνος και πρέπει να αποφεύγεται, επειδή έτσι δεν πετυχαίνουμε ομοιομορφία στο επίχρισμα. Το μόνο που επιτρέπεται είναι η προσθήκη λίγου γύψου σε αναλογία όχι μεγαλύτερη από ένα μέρος γύψου προς 4 μέρη ασβέστη ή λίγου τσιμέντου στο ασβεστοκονίαμα για να επιταχυνθεί η πήξη. Απαγορεύεται πάντως η χρήση γύψου σε εξωτερικές επιφάνειες ή μαζί με το τσιμέντο.\nΑναρτήθηκε από Aggelis Anastasopoulos στις 12:21 μ.μ.\nΕτικέτες Γενικοί κανόνες βαφής, Επιχρίσματα, Συμβουλές


"Ξορκίζει" τον τίτλο του φαβορί ο Μπλατ - Ειδήσεις Newsit.gr\nNewsit / Αθλητικά / «Ξορκίζει» τον τίτλο του φαβορί ο Μπλατ\n«Ξορκίζει» τον τίτλο του φαβορί ο Μπλατ\nΔημοσιεύθηκε: 26.03.2012 | 21:36\nΟ προπονητής της Μακάμπι δεν θεωρεί ότι η ομάδα του έχει περισσότερες πιθανότητες πρόκρισης από τον Παναθηναϊκό παρά το μπρέικ που έκανε στο δεύτερο ματς.\n«Για μένα δεν ήταν έκπληξη η νίκη μας στο δεύτερο παιχνίδι, καθώς βελτιωθήκαμε σημαντικά από την Τρίτη στην Πέμπτη. Όμως δεν θεωρώ και πάλι πως τώρα είμαστε το φαβορί. Απλώς είμαστε σε καλύτερη θέση από ό,τι πριν την έναρξη της σειράς αυτής.\nΗ σειρά έχει ήδη αποδειχτεί αντάξια των δύο μεγάλων αυτών ομάδων. Ο Παναθηναϊκός είναι σπουδαία ομάδα και σίγουρα θα έρθει να μας κερδίσει με όλες του τις δυνάμεις. Ξέρουμε ποιον έχουμε απέναντί μας, πόσο δυνατή κι έμπειρη ομάδα είναι ο Παναθηναϊκός και πόσες φορές έχει αντεπεξέλθει σε τέτοιες καταστάσεις με επιτυχία.\nΤα δύο προσεχή παιχνίδια είναι στο γήπεδό μας κι όπως οι φίλοι του Παναθηναϊκού τον υποστήριξαν ένθερμα στην Αθήνα, το ίδιο θα κάνουν με μας και οι δικοί μας φίλαθλοι στο Τελ Αβίβ. Περιμένω παιχνίδια γεμάτα δύναμη και ένταση, που θα αρέσουν σε όλο τον κόσμο.\nΟ Σάρας είναι ένας από τους κορυφαίους παίκτες στην ιστορία του μπάσκετ, έκανε μεγάλη καριέρα στη Μακάμπι και είχα τη χαρά να συνεργαστώ μαζί του. Είναι μοναδικός από πολλές απόψεις.\nΑφήνω σε σας να κρίνετε πώς είδατε τη διαιτησία στον αγώνα της Πέμπτης. Έχω τη δική μου άποψη, αλλά την κρατάω για τον εαυτό μου.»